Υποψήφιοι αξιωματικοί και υπαξιωµατικοί 


Το οικοδόμημα Των Ενόπλων Δυνάμεων στηρίζεται στα στελέ- 
χη, αξιωματικούς και υπαξιωματικούς, όλων των Κλάδων, όλων των 
Όπλων, Σωµάτων ή ειδικοτήτων και όλων των κατηγοριών. 


Πρωταρχικό ρόλο στη Λειτουργία των Ενόπλων Δυνάμεων έχει η 
Ικανότητα Των στελεχών να ηγούνται. 


Σκέψεις, Τάσεις ή απόψεις, για τη διαχρονική αξία και προσπά- 
θεια ερμηνείας, θέσπισης αρχών ή βελτίωσης Της ηγεσίας, έχουν απο- 
τυπωθεί σε χιλιάδες σελίδες, από εγνωσµένου ή µη κύρους αναλυΤές, 
στρατιωτικούς, επιστήμονες κλπ. 


Είναι προφανές ότι το θέµα της ηγεσίας δεν αφορά µόνο τις Ένο- 
πλες Δυνάμεις, αλλά το σύνολο Της λειτουργίας ενός Κράτους και των 
δηµοσίων ή Ιδιωτικών φορέων που Το απαρτίζουν. 


Θα επικεντρωθώ στη «στρατιωτική διάσταση της ηγεσίας», 
σε µια προσπάθεια να υποδείξω στις νεαρές και στους νεαρούς υπο- 
ψήφιους αξιωματικούς και υπαξιωματικούς, ως ο Αρχηγός των Ενό- 
πλων Δυνάμεων, πώς αντιλαµβάνομαι την ηγεσία και ΤΙ προσδοκώ 
από αυτούς. 


Όπως ανέφερα ήδη, Τα θέµατα της στρατιωτικής ηγεσίας έχουν 
αναλυθεί από πολλούς. Δεν θα επιχειρήσω µια νέα ανάλυση. Επέλεξα 
να σας καταστήσω κοινωνούς «κορυφαίων» κεΙµένων, από εγνωσµένες 
διεθνούς κύρους στρατιωτικές και µη προσωπικότητες (Παύλος Μελάς, 
Κωνσταντίνος Τσάτσος, Τχης Β86/, Στρατηγός Μ8ο ΑΠΠΙωΙ, Στρατάρ- 
χης Μοπαοοπιθιγ και Στρατηγός ΡΒίίοµ), Τις οποίες και επισυνάττω 
στο παρόν κείµενο. 


Πιστεύω απόλυτα, ότι μελετώντας Τα κείµενα αυτά, θα συμφωνή- 
σετε ότι αν θέλετε να νιώσετε και να γίνετε πραγματικοί ηγέτες, Πρέπει 
να είστε σε θέση να προσδιορίσετε ΤΙ ακριβώς σηµαίνει η κάθε µια από 
τις 100 λέξεις που αποτελούν Το λεξικό του ηγέτη. 


Υποψήφιοι αξιωματικοί και υπαξιωµατικοί 


Σας εμπιστεύομαι ως τους αυριανούς ηγήτορες, ως Το αύριο της 
Πατρίδας µας. Πιστεύω ότι θα γίνετε πραγματικοί ηγήτορες, πιστεύω ότι 
θα σταθείτε αντάξιοι της αποστολής και Του όρκου σας. 


Στρατηγός Μιχάλης Κωσταράκος 
Αρχηγός ΓΕΕΘΑ 

Η επιστολή του Παύλου Μελά προς το Νεαρό Εύελτι 


Η αποστολή του αξιωματικού 
Του πρώην Προέδρου της Δημοκρατίας 
Κωνσταντίνου Τσάτσου 


Γνώρισε Τους Άνδρες Σου... 
Μάθε Την Εργασία Σου... 
Γνώρισε Τον Εαυτό Σου... 
Παραινέσεις προς ηγήτορες 


Ταγματάρχης 6.Α.Β8ΟΠ 
Επιστροφή Στο Γουέστ Πόιντ 


Στρατηγός Ντάγκλας Μακ Άρθουρ 


Βρετανικές Δυνάμεις Του Ρήνου 
Ηθικό Στη Μάχη: Ανάλυση 


Στρατάρχης Σερ Μπέρναρντ Μοντγκόμερυ 


Η Ομιλία Του Στρατηγού Πάττον στους Στρατιώτες 

Η επιστολή του Παύλου Μελά προς το Νεαρό Εύελπι 


«Η ζωή είναι πόλεμος. Η γη σου είναι 
φρούριο και χρέος σου η ΝΙΚΗ. 


Μη µιλάς, να σκέπτεσαι, ν᾿ αγαπάς, 
να µην πονάς. Ένας είναι ο σκοπός σου: 
ο ΠΟΛΕΜΟΣ. Πολέμα για τα ιδανικά 
σου, για τα Ελληνικά ιδανικά του ανθρω- 
πισμού. Πολέμα για τη µεγάλη ΙΔΕΑ. 


Άνδρες που περπατούν στη ζωή 
ευθυτενείς και µε γαλήνη, µαθημµένοι να 
πονούν χωρίς να υποφέρουν, να νικούν 
Χωρίς να θριαμβολογούν, να νικώνται 
Χωρίς να μοιρολογούν. Αυτοί είναι οι 
πραγματικοί άνδρες, θεμέλια γενεών. 


Αυτοί είναι οι Ευέλπιδες, οι αυριανοί 
ηγήτορες του Έθνους. 


Νεαρέ Εύελπι µάθε και εξασκήσου να είσαι απλός, ολιγόλογος, 
συγκρατηµένος, σεµνός. 


Λίγα λόγια, πολλά έργα. Ανθρωπιά µεγάλη, πειθαρχία, πείσμα, 
αντοχή. 


Όποιος σε κοιτά, τα µάτια να γεμίζουν παλικάρι. Περισσότερο να 
προσβάλλεσαι όταν σε κυριεύει ο πόνος. Μη θυμώνεις, χειρότερα είναι 
να κτυπήσεις, έστω και αν μόλις κρα- 
τιέσαι µε έναν κόµπο στο λαιμό. 


Να φύγεις είναι δειλία. Μόνος σου 
αποφάσισες να γίνεις Αξιωματικός. 


Απελπισία, ύστερα γελάς και από 
τη µία µέρα στην άλλη γίνεσαι άνδρας, 
δηλαδή μαθαίνεις να κρατάς µέσα σου 
τον πόνο και την απορία, έτσι, χωρίς 
να φαίνεται, αλλά να επιµένεις πάντα 
στο σκοπό σου, στα όνειρά σου...» 


ΠΑΥΛΟΣ ΜΕΛΑΣ (ή Μίκης Ζέζας) 
ρνκωος-  Ὅ-- Ανθ/λγός Πυροβολικού 
Πλας Κελᾶς Τάξις 1891 


ο ας 
Η αποστολή του αξιωματικού 


Του πρώην Προέδρου της Δημοκρατίας Κωνσταντίνου Τσάτσου΄ 


Θεωρώ ιδιαίτερη τιµή µου να εγκαινιάσω το περιοδικό σας 
«Επιθεώρηση Εθνικής Αμύνης». Αισθάνομαι την ανάγκη µιας στενό- 
τερης επαφής µε το τµήµα του Έθνους που, ακριβώς τώρα, σηκώνει 
ένα δυσβάστακτο βάρος και επαγρυτνεί σε όλα τα άκρα της ελληνι- 
κής γης και της ελληνικής θάλασσας για να µπορεί να επιδοθεί όλοςο 
άλλος λαός στο δημιουργικό του έργο. 


Από τη θέση όπου συμβαίνει να είµαι τοποθετημένος, σκέττο- 
μαι συχνά το επιτελούµενο στις Ενόπλους Δυνάμεις µας έργο καιτους 
άντρες που το επιτελούν. Σήµερα απότις σκέψεις που έτσι συσσωρεύ- 
θηκαν µέσα µου, ήθελα µερικές να διατυπώσω, γιατί, όσο και αν είναι 
για τους επαϊοντας απλές, δεν βλάτιει να λέγονται. Έκρινα µάλιστα 
πως, για να τις διατυπώσω πιο επαγωγά, θα έπρεπε να επιστρατεύ- 
σω µαζί µε τη σκέψη και τη φαντασία µου και να φαντασθώ πως έχω 
μπροστά µου ένα νεόκοπο αξιωματικό και πως του απευθύνω παραι- 
νέσεις για τη σταδιοδρομία του. 


Θα του έλεγα: Παιδί µου! Δεν θα σου µιλήσω ούτε για την πίστη 
προς την Ελλάδα, ούτε για την τιµηµένη στολή που αξιώθηκες να 
Φφορέσεις. Αυτά τα θεωρώ δεδοµένα. Πιστεύεις στην Ελλάδα και στην 
απόλυτη αξία της ύπαρξής της. Αλλιώς δεν θα διάλεγες ὡς επάγγελ- 


1. Αναδημοσίευση από το Ίο τεύχος του περιοδικού «Εθνικές Επάλξεις» 

μα να γίνεις ο φύλακας της ανεξαρτησίας και της ακεραιότητάς της. Θα 
σου μιλήσω για πράγματα που δεν είναι τόσο αυτονόητα και που όµως 
είναι απαραίτητο να σου γίνουν βίωμα. 


Η πρώτη αρετή των φυλάκων, κατά τον Πλάτωνα, είναι η 
ανδρεία. Άλλοτε ο ανδρείος, όταν ήταν καλός σκοπευτής και καλός 
ξιφοµάχος, ήταν ένας Καλός στρατιώτης. Έπρεπε επιπλέον αυτός ο 
καλός στρατιώτης να ενταχθεί µέσα σ’ ένα σύνολο κοινής δράσης και 
γι αυτό έπρεπε να πειθαρχεί στις διαταγές των ανωτέρων του. Λίγο 
πολύ µε αυτά τα προσόντα, ανέβαινε κανείς τα σκαλιά της στρατιωτι- 
κής ιεραρχίας. Όσο όµως ανέβαινε Ψηλότερα, τόσο, Κοντά σε αυτά τα 
πάντα απαραίτητα προσόντα, αύξανε ο ρόλος της σκέψης, του σχεδόν 
μαθηματικού υπολογισμού, σε τρόπον ώστε τα πειθαρχηµένα σύνολα 
των ανδρείων πολεμιστών να κινούνται µε απόλυτη ακρίβεια. Τότε η 
συνδυασμένη και πειθαρχηµένη ανδρεία των πολλών, γίνεται πιο απο- 
τελεσματική και υπηρετεί γενικούς στόχους. 


Αυτά όλα είναι παλιοί κοινοί τόποι. Σου τα λέω όµως για να προ- 
σθέσω κάτι πιο καινούργιο. Το στοιχείο της σκέψης, του υπολογισμού, 
δεν είναι χάρισμα µόνο του ηγέτη. Είναι απαραίτητο και σε κατώτερα 
κλιμάκια. Τώρα, περισσότερο παρά άλλοτε, ένα στράτευμα αποτελεί- 
ται από µια ιεραρχία ηγητόρων. Τώρα οι πρωτοβουλίες αρχίζουν από 
πολύ χαμηλά, χωρίς βέβαια να διασπάται η ιεραρχική κλίµακα. 


Οι πρωτοβουλίες αυτές και άλλοτε βέβαια υπήρχανε. Μα αρκού- 
σε γΙ’ αυτές η φυσική ευφυῖα, η ταχύτητα στην αντίληψη των γύρω 
δεδοµένων. Τώρα οι πρωτοβουλίες αυτές από απλή τέχνη και εµπει- 
ρία, µεταβληθήκανε σε επιστήμη. Τα µέσα του πολέμου είναι πολύ- 
πλοκοι μηχανισμοί και για τον κατάλληλο χειρισμό τους χρειάζεται όχι 
απλή πείρα, αλλά επιστημονική γνώση. 


Σήµερα ο καλός αξιωματικός πρέπει να είναι και ένας δόκιµος 
επιστήµων, ένας επιστήµων υψηλής στάθµης, άξιος µάλιστα να παρα- 
κολουθεί και να χρησιμοποιεί όλες τις νέες εφευρέσεις που σχετίζονται 
µε τα οιαδήποτε µέσα του πολέμου. Με άλλα λόγια ο αξιωματικός της 
εποχής µας, κοντά σε όλες τις άλλες από αιώνες καθιερωμένες ηθικές 
αρετές, πρέπει να είναι ειδικευµένος σε αρκετούς τεχνικούς κλάδους. 
Για να µην πω ότι στα ανώτερα κλιμάκια ο αξιωματικός πρέπει να είναι 
ικανός να χειρίζεται και θέµατα που ανήκουν στους κλάδους των ΟἰΙΚο- 
νομικών και κοινωνικών επιστημών. 


Όπως στη βιομηχανία η τεχνική πρόοδος οδήγησε στη µείω- 
ση των εργατικών χειρών και στην αύξηση των εγκεφάλων, έτσι και 

στο χώρο της στρατιωτικής ζωής η δύναμη δεν μετριέται τόσο από το 
πλήθος των μαχητών, όσο από την επιστημονική τους στάθµη, από 
την ικανότητά τους να χειρίζονται τα πολύπλοκα και ευαίσθητα τεχνικά 
µέσα του σύγχρονου πολέμου. 


Αυτό το αναμφισβήτητο φαινόμενο επιτρέπει στους ολιγάριθ- 
µους λαούς, εφ᾽ όσον αποκτήσουν νέα τεχνικά όπλα και συγχρόνως 
την ικανότητα να τα χρησιμοποιούν επιτυχώς, να µην ανησυχούν διότι 
υστερούν σε αριθµό. Η ποσότητα αντικαθίσταται Και στο χώρο του 
πολέμου από την ποιότητα, η ὠµή ύλη από τη δουλεµένη επιστηµο- 
νικά ύλη. 


Αλλά καθώς σου τα εκθέτω αυτά, δεν θα ήθελα να πάθεις ό,τι 
δυστυχώς παθαίνουν οἱ περισσότεροι άνθρωποι του αιώνος µας. Δεν 
θα ήθελα να θαμβωθείς από τη μηχανή. Απάνω από τη µηχανή υπάρ- 
χει πάντα το πρώτο κορυφαίο και ακατάλυτο στοιχείο, ο νους και η 
ευψυχία του ανθρώπου, ο νους και η ευψυχία του ηγέτου. Αυτός που 
κινεί, που σταµατά, που τοποθετεί τη μηχανή. ΙΚαι όχι τη µια ή την άλλη 
μηχανή, αλλά το συνδυασμό όλων των τεχνικών µέσων προς τον εκά- 
στοτε ορθότερο στόχο. Αυτός είναι η πρώτη κινούσα δύναμη που έχει 
την ευθύνη για κάθε έργο ὡς σύνολο, και λέει το τελικό ναι ή το τελικό 
όχι, Και που έτσι θέτει σε Κίνηση όλον τον πολεμικό μηχανισμό, σταθ- 
µίζοντας µιαν απειρία παραγόντων. 


Σε αυτή την κορυφή προ παντός, αλλά και στα ανώτερα γενι- 
κώς κλιμάκια, ο αξιωματικός πρέπει να κατέχει το δώρο της εποττεί- 
ας όλου του ορίζοντος, προς όλες τις κατευθύνσεις όπου η πράξη του 
µπορεί να έχει επιπτώσεις. Εκεί πια δεν αρκεί η ανδρεία, δεν αρκεί 
ούτε η επιστήµη, χρειάζεται η σοφία, ο συνδυασμός της σωφροσύνης 
µε την τόλμη και ικανότητα της άµεσης επαφής µε την πραγµατικότη- 
τα. Δεν αρκεί ούτε η σκέψη. Χρειάζεται Και η φαντασία. Χρειάζεται ο 
σφαιρικά αναπτυγµένος άνθρωπος. 


Όταν διάλεξες το επάγγελµα του αξιωματικού, διάλεξες ένα 
αυστηρότατο επιστημονικό κλάδο. Πρέπει να θεωρείς τον εαυτόν σου 
επιστήμονα όσο ο γιατρός, ο αρχιτέκτων, ο πολιτικός μηχανικός. Και 
όσο προχωρούν οι επιστημονικές ανακαλύψεις, τόσο θα σε περισφίγ- 
γει η επιστήµη. Και αυτή απαιτεί συνεχή µελέτη, ανανέωση σπουδών, 
μετεκπαιδεύσεις αυστηρότατης µορφής. Όσο πιο πολύ προοδεύει η 
επιστήµη και όσο πιο ψηλά ανεβαίνεις στην κλίµακα της στρατιωτικής 
ιεραρχίας, τόσο πιο πολύ θα πρέπει να µελετάς. Και όταν πλησιάσης 
στην κορυφή, τότε θα χρειασθεί να εποπτεύεις πέρα από τους ειδικούς 
επιστημονικούς κλάδους, ένα ευρύτερο πνευματικό χώρο. 


Ο ηγέτης δεν ηγείται µηχανών, ηγείαι ανθρώπων. Και γι’ αυτό 
πρέπει να γνωρίσεις τον άνθρωπο, τα είδη των ανθρώπων, του καθε- 
νός το κοινωνικό και οικογενειακό υπόβαθρο, την Ψυχική του σύστα- 
ση, τις επιθυμίες και τις ανάγκες του. Η ανθρωπιά εἶναι µια αρετή, 
αλλά και µια σοφία και µόνο µε αυτήν µπορεί να πλησιάσης τον άλλον 
άνθρωπο, να ανταποκριθείς στις υλικές του απαιτήσεις µε δικαιοσύνη 
και στις ψυχικές του τάσεις. 


Το ανθρώπινο υλικό που εσύ θα εκπαιδεύσεις έχει κιόλας γνω- 
ρίσει ποικίλες επιδράσεις πριν καταταγεί στο στρατό, πολύ συχνά όχι 
ευεργετικές. Μέσα στο ευρύ πλαίσιο της στρατιωτικής εκπαίδευσης, 
περιλαμβάνεται και η αποστολή της ηθικής αγωγής. Η εντιµότητα στις 
συναλλαγές, η Φφιλαλληλία, η ανθρωπιά που αντιτίθεται στη βία, στο 
µίσος, στο φθόνο. Αυτά όλα πρέπει µέσα στο στρατό από την γύρω 
του πράξη να τα γνωρίσει και να τα ζήση ο νέος στρατιώτης. Όσο 
απλός και αν είναι, πρέπει να καταλάβει τη σηµασία που έχει να είναι 
καθαρές οι σχέσεις του κάθε ανθρώπου προς το συνάνθρωπό του. 
Και όχι µόνο προς το συγχωριανό του, αλλά προς όλους όσους ζουν 
στην ἴδια ευρύτερη κοινωνία. Πρέπει να αισθανθεί την Ελλάδα ολόκλη- 
ρη σαν µιαν ευρύτατη κοινωνία για το Καλό της οποίας έχει χρέος να 
εργασθεί και να αγωνισθεί. Οι αδικίες που υπάρχουν δεν πρέπει να 
τον κάνουν εχθρό της κοινωνίας, αλλά αγωνιστή τίµιο και γενναίο για 
το δίκαιο. Και προ παντός πρέπει να καταλάβει πως αυτός ο αγώνας 
δεν γίνεται µε τη βία, όπως - όπως, αλλά σύµφωνα µε τους νόµους 
που η ἴδια η κοινωνία θεσπίζει, ακριβώς για να µπορεί να γίνεται όλο 
και πιο δίκαιη και ανθρωπινή. Ο δρόμος προς το δίκαιο είναι ελεύθε- 
ρος σε µια κοινωνία σαν τη δική µας και σε ένα λαό σαν τον ελληνικό. 


απο 


Έτσι µε το παράδειγµα και µε το διάλογο θα διδάξεις κοινωνικό 
και πολιτικό ήθος, γιατί τότε µόνο ο στρατιώτης γίνεται ένας ευσυνεί- 
δητος και από την ίδια του τη θέληση γενναίος αγωνιστής. 


Η δουλειά του αξιωματικού δεν είναι η χυδαία προπαγάνδα που 
συχνά γίνεται έξω από το στρατό για να παγιδεύσει τις ψυχές των 
νέων. Είναι η τίµια αγωγή προς ελευθερία, αυτή που Κάνει τον απλό 
άνθρωπο του βουνού και του νησιού, έναν ελεύθερο πολίτη µιας αλη- 
θινής δημοκρατίας. 


Αυτοί που προσβλέπουν µε καχυποψία σε αυτή την υψηλή ηθο- 
πλαστική αποστολή σου, δεν υπάρχει λόγος να σ᾿ ενοχλούν. Ανάγκασέ 
τους να δουν και να σου πουν τι γίνεται στις κοινωνίες εκείνες που δι- 
αίτερα αυτοί θαυμάζουν και ας σε αφήσουν και εσένα ήσυχο να κάνεις 
το χρέος σου. Με τη µεγάλη μάλιστα υπέρ της δικής σου αποστολής 
διαφορά, ότι εσύ θα βοηθήσεις στο πλάσιμο ελευθέρων ανθρώπων, 
ανθρώπων που ελεύθερα σκέπτονται και εκφράζονται και ὅρουν µέσα 
στα ευρύτατα πλαίσια ενός δίκαιου νόµου, ενώ αλλού η αγωγή τείνει 
να κατασκευάσει ρομπότ και ανδράποδα. 


Η πειθαρχία είναι ένα γνώρισμα της στρατιωτικής ζωής. Να µην 
πλανηθείς νομίζοντας πως η πειθαρχία συνθλίβει την ελευθερία, το 
μέγιστο αυτό αγαθό του πολιτισµένου ανθρώπου. Αντίθετα, η πειθαρ- 
Χία είναι όρος απαραίτητος της ελευθερίας, είτε πρόκειται για την ελευ- 
θερία µιας ψυχής είτε µιας ολόκληρης κοινωνίας. Χωρίς την τάξη που 
η πειθαρχία επιβάλλει, η ατοµική ψυχή πελαγοδρομεί και η κοινωνία 
διαλύεται. Χωρίς τάξη η πράξη του ενός, που πρέπει να είναι ελεύθε- 
ρη, συνθλίρει ή µαταιώνει την πράξη του άλλου, που επίσης πρέπει 
να είναι ελεύθερη. Διδάσκοντας την πειθαρχία, ο αξιωματικός διδάσκει 
το ήθος που εξασφαλίζει την πραγματική ελευθερία. 


Έτσι ο στρατός διδάσκει τον πολίτη όχι µόνο στο απλό τεχνικό 
πεδίο, στη χρήση πάσης φύσεως μηχανών -- που και αυτό είναι αξιό- 
λογη μόρφωση. Τον διδάσκει και στο ηθικό πεδίο, ώστε να µπορεί να 
συλλάβει τα κοινωνικά του καθήκοντα, τον ορθό τρόπο ζωής που εξα- 
σφαλίζει την ελευθερία και την ανθρωπιά στις ανθρώπινες σχέσεις. 


Από αυτή την αγωγή µόνη της, ανάγλυφη, πρέπει να ανακύττει η 
έννοια της πατρίδας, της εὐρύτατης κοινωνίας. Και έτσι µε διδαχή ουσι- 
αστική και τίµια, χωρίς τους πολυμεταχειρισµένους κούφιους ρητορι- 
σμούς, φωτίζεται στην ψυχή του κάθε Ελληνόπουλου µε φως πιο δυνα- 
τό, πιο καθαρό, το όραµα της Ελλάδος. Θεμελιώνεται η ανάγκη της 
ύπαρξής της και το χρέος της προάσπισής της µε κάθε ατομική θυσία. 


ώ δρα 


Από τούτα τα λόγια που έγραψα για σένα, παιδί µου, µπορείς 
να εκτιμήσεις πόσο ευρύ είναι το φάσμα της αποστολής σου, πόσο 
υψηλό, αλλά και πόσο δύσκολο. Μπορείς επίσης να εκτιμήσεις τη 
θέση που οι Ένοπλες Δυνάμεις δικαιωματικά καταλαμβάνουν µέσα 
στο σύνολο της ελληνικής οικογενείας. Τη θέση αυτή οφείλεις να την 
προφυλάξεις από κάθε µείωση. Και αποτελεί µείωση όταν πας να την 
επεκτείνεις σε χώρους που είναι έξω από την αποστολή σου. Γιατί τότε 
Φθείρεσαι και εσύ και το σύνολο. 


Μη λησμµονείς ότι όλα τα λειτουργήµατα µέσα στην πολιτεία 
αντλούν την εξουσία τους από το εθνικό σύνολο, από το λαό. Ο καθέ- 
νας οφείλει να πράττει εφ᾽ ω ετάχθη, γιατί τότε µόνο και το σύνο- 
λο του έθνους µπορεί να πράττει τα εφ’ οις είναι τεταγµένο. Ο µέγας 
λόγος του αρχαίου φιλοσόφου «Τα εαυτού πράττειν και µη πολυπραγ- 
µονείν», είναι το θεµέλιο κάθε πολιτείας. Πρώτος εσύ πρέπει να δεί- 
ξεις µε κάθε σου πράξη και µε κάθε σου λέξη ότι τον σέβεσαι. Με αυτή 
σου την συμπεριφορά ωφελείς το σύνολο, παραδειγµατίζεις τους πολί- 
τες και σφυρηλατείς το βαθύ δεσµό που πρέπει να συνδέει ένοπλο 
και άοπλο λαό, τον κάθε καλό Έλληνα µε τους υπερασπιστές του, τον 
κάθε ελεύθερο άνθρωπο µε εκείνους που πρέπει να είναι, απάνω από 
όλα, οι υπερασπιστές της ελευθερίας της ελληνικής πατρίδας και κάθε 
Έλληνος πολίτη. 

Γνώρισε Τους Άνδρες Σου... 
Μάθε Την Εργασία Σου... 
Γνώρισε Τον Εαυτό Σου... 


Παραινέσεις προς ηγήτορες 
Ταγματάρχης ζ.Α.ΒΑΟΗ 2 


Μετ’ ολίγον ο Καθείς από σας θα ελέγχει τη ζωή ορισμένων 
άλλων ανδρών. Θα έχετε την ευθύνη νοµοταγών βεβαίως αλλά µη 
εκπαιδευµένων πολιτών, οι οποίοι περιμένουν από σας εκπαίδευση 
και καθοδήγηση. Ο λόγος σας θα είναι γι’ αυτούς νόμος. Και η πλέον 
τυχαία παρατήρησή σας θα χαραχθεί στη µνήµην τους. Θα μιμούνται 
τους τρόπους σας: η ενδυμασία σας, η συμπεριφορά σας, το λεξιλόγιό 
σας και η µέθοδος διοικήσεως θα αντιγράφονται πιστά. 


Όταν φθάσετε στη µονάδα σας θα βρείτε εκεί µία πρόθυμη 
ομάδα ανθρώπων, οι οποίοι δε ζητούν από σας τίποτε περισσότερον 
από τις ιδιότητες εκείνες, οι οποίες θα αποσπάσουν το σεβασμό τους, 
τη νομιμοφροσύνη τους και την υπακοή τους. 


Είναι τελείως έτοιμοι και πρόθυμοι να σας ακολουθήσουν 
παντού, αρκεί να τους πείσετε ότι έχετε αυτές τις Ιδιότητες. Όταν έλθει 
ο καιρός, που δεν σας χρειάζονται πλέον, µπορείτε να αποχωρήσετε: 
το έργο σας σε αυτήν την µονάδα τελείωσε. 


2 Το άρθρο αυτό είναι αντιγραφή από έντυπο που διανεμήθηκε στη ΣΣΕ το Σεπ του 
1915. 


Στο τρίπτυχο αυτό συνόψισε τις ιδιότητες του ηγέτη, Το έτος 1917, ο ταγματάρχης 
του αμερικανικού στρατού 6.Α.ΒΑΟΠΗ σε ομιλία του προς τους αποφοιτώντας αξιωματι- 
κούς του 2ου Εκπαιδευτικού Κέντρου, του ΕΟΗΤ ΘΗΕΒΗΙΡΑΝ. Τόση εντύπωση προκά- 
λεσε στους ακροατές του, ώστε πριν ακόµη τελειώσει, τον πολιόρκησαν ενθουσιασµέ- 
νοι για να ζητήσουν αντίγραφα. Η εφημερίδα ΝΝΑΟΟ (ΤΕΧΑΞ) ΡΑΙΙΥ ΤΙΜΕΣ ΗΕΡΑΙΡ, 
όταν έµαθε το εκδηλωθέν ενδιαφέρον, τη δημοσίευσε στο φύλλο της Κυριακής, 27 
Ιανουαρίου 1918. 


Αντίγραφο της ομιλίας συμπεριλήφθηκε στα αρχεία της Γερουσίας, µετά από πρότα- 
ση ενός γερουσιαστή της Μινεσότα, τον Νοέμβριο του 1942 και τυπώθηκε ως έγγραφο 
του Κογκρέσου (αριθ. 289). Αντγραφα δόθηκαν στους εφέδρους αξιωματικούς, σπου- 
δαστές του πανεπιστημίου της Ουάσιγκτον, το 1945. 


Γενικά θεωρήθηκε ως η καλύτερη σύνθεση περί ηγεσίας, που εγράφη ποτέ. 
Την παραθέτουμε, κατά πιστή διασκευή από το Ι/9Ν ΙΞΤΙΤΗΟΤΕ ΡΠΟΟΕΕΡΙΝΟΣ. 

Από κοινωνικής πλευράς δύναται να διαιρεθεί ο κόσμος σε ηγέ- 
τες και αυτού που ακολουθούν. Οι επαγγελματίες έχουν τους ηγέτες 
τους, ο κόσμος των επιχειρήσεων οµοίως. Έχουμε θρησκευτικούς 
ηγέτες, πολιτικούς Και ηγέτες της Κοινωνίας. Σε όλους αυτούς τους 
ηγέτες είναι δύσκολο, αν µη αδύνατο, να ξεχωρίσουµε από το στοιχείο 
της καθαρής ηγεσίας, το εγωὠιστικό στοιχείο του προσωπικού κέρδους 
ή της ατομικής υπεροχής, χωρίς το οποίο µια τέτοια ηγεσία δε νοεί- 
ται. Μόνο όµως στη στρατιωτική υπηρεσία, όπου οι άνδρες θυσιάζουν 
ελεύθερα τη ζωή τους για µία πίστη, όπου οι άνδρες είναι πρόθυμοι 
να υποφέρουν ή πεθάνουν για το δίκαιο ή την αποτροπή ενός κακού, 
δυνάµεθα να ελπίζουμε ότι θα συναντήσουμε την ηγεσία στην πλέον 
υψηλόφρονα και ανιδιοτελή σύλληιμή της. Επομένως, όταν λέγω ηγε- 
σία, εννοώ στρατιωτική ηγεσία. 


Μετά από λίγες ηµέρες, οἱ περισσότεροι από σας θα ονοµαστεί- 
τε αξιωματικοί. Η ονομασία αυτή και µόνον δεν θα σας καταστήσει ηγέ- 
τες. Απλώς θα σας κάμει αξιωματικούς. Θα σας τοποθετήσει σε µία 
θέση, όπου µπορείτε να γίνετε ηγέτες, εφόσον διαθέτετε τα απαιτούµε- 
να προσόντα. Οφείλετε όµως να το επιτύχετε όχι τόσο µε τους άνδρες 
που είναι επάνω από σας, όσο µε εκείνους που είναι κάτω από σας. 


Οι άνδρες οφείλουν και θα ακολουθήσουν στη µάχη αξιωματικούς 
που δεν είναι ηγέτες, η δύναμη όµως που θα τους κατευθύνει δεν θα 
είναι ο ενθουσιασμός αλλά η πειθαρχία. Προχωρούν µε αμφιβολία και 
ταραχή και ένα δυνατό φόβο στην καρδιά, όπου υπάρχειτο άφωνο ερώ- 
τηµα «τι θα κάμει στο επόμενο βήμα,». 


Οι άνδρες αυτοί υπακούν στο γράµµα των διαταγών και ΤίΠο- 
τε περισσότερο. Δε γνωρίζουν τίποτε για αφοσίώση στους διοικητές 
τους, για µεγάλο ενθουσιασμό, για περιφρόνηση του προσωπικού 
κινδύνου, για αυτοθυσία χάριν της προσωπικής τους ασφάλειας. Τα 
πόδια τους, τους φέρουν προς τα εµπρός, επειδή η σκέψη τους και η 
εκπαίδευσή τους, τους λέγουν ότι πρέπει να προχωρήσουν: το πνεύ- 
µα τους δε συμβαδίζει µαζί τους. 


Από ψυχρούς, παθητικούς, µη αυθόρµητους στρατιώτες δεν 
επιτυγχάνονται µεγάλα αποτελέσματα. Δεν προχωρούν πολύ µακράν 
και θα σταµατήσουν ευθύς ὡς μπορέσουν. Η ηγεσία όχι µόνο ζητά 
αλλά και δέχεται την πρόθυμη, αδίστακτη, ακλόνητη εμπιστοσύνη των 
ανδρών. Και µία αφοσίωση, η οποία θα τους οδηγήσει, όταν έλθει η 

στιγµή να ακολουθήσουν τον χωρίς στέµµα βασιλέα τους στην κόλα- 
ση και εφόσον χρειασθεί να επιστρέψουν. 


Θα ρωτήσετε τους εαυτούς σας: «από τι τότε ακριβώς αποτε- 
λείται η ηγεσία; Τι πρέπει να κάµω για να γίνω ηγέτης; Ποιοι είναι οι 
παράγοντες της ηγεσίας και πώς μπορώ να τους καλλιεργήσω;». 


Ηγεσία είναι η σύνθεση από ορισμένες Ιδιότητες. Από τις πλέον 
σημαντικές μπορώ να μνημονεύσω την αυτοπεποίθηση, το ηθικό 
Κύρος, την αυτοθυσία, το πατριωτικό ενδιαφέρον, την εντιµότητα, 
πρωτοβουλία, αποφασιστικότητα, αξιοπρέπεια και το θάρρος. Ας τις 
εξετάσουμε, τις ιδιότητες αυτές, µία µία. 


Η αυτοπεποίθηση προέρχεται, κατά πρώτον, από την ακριβή 
γνώση, δεύτερον την ικανότητα να μεταδώσει αυτή τη γνώση και τρί- 
τον το αίσθηµα της υπεροχής επάνω στους άλλους, το οποίο φυσι- 
κά ακολουθεί. Όλα αυτά συγκροτούν την υπόσταση του αξιωματικού. 


Πρέπει να γνωρίζετε ότι για να ηγείσθε -- µπορείτε να «μπλοφά- 
ρετε» όλους τους άνδρες σας για λίγο καιρό, αλλά δεν µπορείτε να το 
πράξετε για πάντα. Οι άνδρες δεν θα δείξουν εμπιστοσύνη σε ένα αξι- 
ὠματικό, παρά µόνον όταν γνωρίζουν ότι ο αξιωματικός αυτός κατέχει 
την εργασία του και μάλιστα την κατέχει καλώς. 


Ο αξιωματικός οφείλει να γνωρίζει για την εργασία γραφείου 
περισσότερον από τον επιλοχία του λόχου. Πρέπει να γνωρίζει για την 
τροφοδοσία περισσότερο από τον σιτιστή. Περισσότερο για τις ασθέ- 
νειες των αλόγων από τον κτηνίατρο του στρατού. Πρέπει να είναι 
καλός σκοπευτής, τουλάχιστον όσον κάθε άνδρας του λόχου του. 


Αν ο αξιωματικός τα αγνοεί και το αφήνει να φαίνεται, είναι πολύ 
ανθρώπινο οι στρατιώτες του να λέγουν: -- Στον δ.... μ’ αυτόν. Δεν 
γνωρίζει γΙ’ αυτό τόσα όσα εγώ. Και ήσυχα περιφρονεί τις οδηγίες που 
λαμβάνει. 


Δεν υπάρχει υποκατάστατο της πραγματικής γνώσης. Φρόντισε 
να ενηµερωθείς καλά, τόσο που οι άνδρες σου να σε ρωτούν συνεχώς 
και οι συνάδελφοί σου να λέγουν: «ρώτησε τον Σμιθ, αυτός γνωρίζει». 
Και όχι µόνον κάθε αξιωματικός οφείλει να γνωρίζει τελείως τα καθήκο- 
ντά του, αλλά πρέπει να µελετά και τα προβλήµατα δύο βαθμών πάνω 
από αυτόν. Τούτο του εξασφαλίζει διπλό κέρδος. Προετοιµάζεται 
για καθήκοντα, τα οποία ενδέχεται να αναλάβει κατά τη διάρκεια της 

µάχης. Αποκτά µία ευρύτερη προοπτική, η οποία του επιτρέπει να 
εκτιμήσει πότε χρειάζεται η έκδοση διαταγών και να παρακολουθήσει 
µε µεγαλύτερη ευφυΐα την εκτέλεσή τους. 


Και όχι µόνο ο αξιωματικός οφείλει να γνωρίζει, αλλά και να είναι 
σε θέση αυτά που γνωρίζει να τα διατυπώσει σε ορθή, ενδιαφέρουσα 
και σαφή γλώσσαν. Πρέπει να µάθει να μιλάει χωρίς αμηχανία. 


Μου είπαν ότι στα εκπαιδευτικά κέντρα της Μ. Βρετανίας οι αξιω- 
µατικοί σπουδαστές υποχρεούνται να εκφωνήσουν δεκάλεπτες ομιλίες 
για αντικείµενο της εκλογής τους. Είναι µία θαυμάσια πρακτική. Γιατί 
για να μιλήσει κανείς καθαρά, πρέπει να σκέπτεται καθαρά και η διαυ- 
γής, λογική σκέψη εκφράζεται µε σαφείς, θετικές διαταγές. 


Ενώ η αυτοπεποίθηση είναι το αποτέλεσµα των περισσοτέρων 
γνώσεων σε σχέση µε τους άνδρες σας, η έναντι τούτων ηθική υπε- 
ροχή βασίζεται στην πίστη τους ότι είσθε ο Καλύτερος άνδρας. Για να 
κερδίσετε και να διατηρήσετε την υπεροχή αυτή, πρέπει να έχετε αυτο- 
κυριαρχία, φυσική ζωτικότητα, αντοχή και ηθική δύναμη. 


Πρέπει τόσο καλά να αυτοκυριαρχείσθε ώστε και όταν ακόµη 
στη µάχη δειλιάσετε να µη δείξετε ποτέ φόβο. Γιατί µία βεβιασμένη 
Κίνηση ή ένας τρόμος στο χέρι ή αλλαγή έκφρασης ή εσπευσµένη δια- 
ταγή, που ανακαλείται ταχέως, δεικνύει τη διανοητική σας κατάστα- 
ση, η οποία θα έχει αντανάκλαση στους άνδρες σας σε πολύ µεγαλύ- 
τερο βαθµό. 


Στη φρουρά ή το στρατόπεδο θα παρουσιασθούν πολλές περι- 
πτώσεις, κατά τις οποίες θα δοκιµασθεί η Ψυχραιμία σας και οι αγα- 
θές σας διαθέσεις. Εάν σε αυτές τις περιπτώσεις χάσετε τον έλεγ- 
χο του εαυτού σας, δεν µπορεί να διοικείε τους άνδρες σας. Γιατί οι 
άνδρες λέγουν και πράττουν πράγματα, για τα οποία συνήθως µετα- 
νοούν κατόπιν. 


Ποτέ δεν πρέπει ένας αξιωματικός να δικαιολογείται στους 
άνδρες του. Επίσης ένας αξιωματικός ποτέ δεν πρέπει να είναι ένο- 
Χος για µία πράξη, για την οποία το δικό του αίσθημα δικαιοσύνης τού 
λέγει ότι πρέπει να απολογηθεί. 


Άλλο στοιχείο για να κερδίσει κανείς ηθική υπεροχή ευρίσκεται 
στην ανάπτυξη αρκετής φυσικής ζωτικότητας και αντοχής, ώστε να 
υπομείνει τις ταλαιπωρίες στις οποίες αυτός και οι άνδρες του είναι 


ασια 


υποκείµενοι Και ένα άφοβο πνεύμα, το οποίον τον καθιστά ικανό όχι 
µόνον να τις δέχεται ευχάριστα, αλλά και να μειώνει τη σηµασία τους. 
Κάνε γνωστές τις δυσκολίες σου, μείωσε τις δοκιμασίες σου και θα 
βοηθήσεις σηµαντικά ώστε να δημιουργηθεί µέσα στη µονάδα σου 
ένα πνεύμα, η αξία του οποίου είναι ανυπολόγιστη σε ώρα έντασης. 


Ηθική δύναμη είναι το τρίτο στοιχείο για να κερδίσουμε την ηθική 
υπεροχή. Για να έχετε ηθική δύναμη πρέπει να ζείτε καθαρά, πρέπει 
να έχετε ισχυρό πνεύμα, ώστε να βλέπετε το ορθό και τη θέληση να 
κάµετε το ορθό. 


Γίνετε παράδειγµα στους άνδρες σας. Ένας αξιωματικός µπορεί 
να είναι δύναμη για το Καλό ή για το κακό. Μην τους κάνετε κήρυγμα, 
τούτο θα είναι άχρηστο και κάτι χειρότερο. Ζήσετε τον τρόπο ζωής που 
θα τους οδηγούσατε να ζήσουν και θα εκπλαγείτε ἁµα δείε πόσον 
πολλοί θα σας μιμηθούν. 


Ένας «φωνακλάς», βέβηλος λοχαγός, που δεν φροντίζει για την 
προσωπική του εμφάνιση θα έχει επίσης ένα κραυγαλέο, βέβηλο και 
ακάθαρτο λόχο. Θυμηθεῄίε τους λόγους µου: ο λόχος σας θα είναι η 
αντανάκλαση του εαυτού σας. Αν έχεις ένα φαύλο λόχο, τούτο θα οφεί- 
λεται στο ότι είσαι και εσύ ένας φαύλος λοχαγός. 


Η αυτοθυσία είναι βασικό στοιχείο της ηγεσίας. Θα προσφέρε- 
τε, θα προσφέρετε όλο τον καιρό. Θα δώσετε τον εαυτό σας υλικά, 
τον περισσότερο δυνατό χρόνο, ο ρόλος του διοικητή είναι να έχει την 
περισσότερο βαριά εργασία και τη µεγαλύτερη ευθύνη. Είναι ο πρώτος 
που ξυπνά το πρωί και ο τελευταίος που κοιμάται το βράδυ. Εργάζεται 
την ώρα που οι άλλοι κοιμούνται. 


Θα δώσετε τον εαυτό σας διανοητικά, µε συμπάθεια και κατανό- 
ηση για τα προβλήµατα των ανδρών, µε τους οποίους είσθε επιφορτι- 
σμµένοι. Του ενός πέθανε η µητέρα και ο άλλος έχασε όλες του τις ΟΙΚο- 
νοµίες, στη χρεωκοπία µιας τράπεζας. Πιθανό να θέλουν βοήθεια, το 
περισσότερο όµως απ’ όλα χρειάζονται συμπάθεια. 


Μη κάµετε το λάθος να απογοητεύσετε τους άνδρες σας µε τη 
δήλωση ότι έχετε τα δικά σας προβλήµατα, γιατί µε τον τρόπο αυτό 
γκρεμµίζετε µία πέτρα από τα θεμέλια του οικοδοµήµατός σας. Οι άνδρες 
σας είναι τα θεμέλια του οικοδομήματος της ηγεσίας σας, το οποίο θα 
καταπέσει επάνω σας εφόσον δεν στηρίζεται καλώς επάνω σε αυτά. 

Θα χρειασθεί να δώσετε από τα ισχνά σας εισοδήματα. Θα 
ξοδέψετε συχνά τα χρήματά σας, για να διατηρήσετε την υγεία και 
την ευεξία των ανδρών σας ή να τους βοηθήσετε σε µία δυσκολία 
τους. Κατά κανόνα θα πάρετε τα χρήματά σας πίσω. Σπάνια θα Χρει- 
ασθεί να τα συμπεριλάβετε στα «κέρδη και ζημίες». 


Όταν λέγω ενδιαφέρον και στοργή ως ουσιαστικό στοιχείο στην 
ηγεσία, χρησιμοποιώ τον όρο µε την Καλύτερη έννοιά του. Δεν ανα- 
Φφέρομαι στο είδος εκείνο του ενδιαφέροντος, του πατρικού ενδιαφέ- 
ροντος, που στερεί τους άνδρες από την πρωτοβουλία, την αυτοπε- 
ποίθηση και τον αυτοσεβασμό. Αναφέρομαι στο ενδιαφέρον, το οποίο 
εκδηλώνεται µε προσεκτική φροντίδα για την άνεση και καλή διαβίω- 
ση εκείνων, για τους οποίους ευθύνεστε. 


Οι στρατιώτες μοιάζουν πολύ µε παιδιά. Πρέπει να επιβλέψε- 
τε ώστε να έχουν κατοικία, ενδυμασία και τροφή, την καλύτερη δυνα- 
τή µε τα µέσα που διαθέτετε. Πρέπει να φροντίζετε περισσότερο για 
την άνεσή τους παρά για τη δική σας. Πρέπει να φροντίσετε να έχουν 
τροφή, πριν ακόµη Φφροντίσετε για τη δική σας τροφή. Να έχουν ένα 
καλό κρεβάτι να κοιμηθούν, πριν εξετάσετε πού Θα κοιµηθείτε εσείς. 
Να φροντίσετε για την υγεία τους. Οφείλετε να διαφυλάσσετε τη δύναμή 
τους και να µην απαιτείτε ανωφελείς ασκήσεις ή εργασία µη χρήσιμη. 


Με όλες αυτές τις ενέργειες εµφυσάτε ζωή µέσα σε εκείνο, το 
οποίο διαφορετικά θα ήταν µία μηχανή. Δημιουργείπε µία ψυχή στη 
µονάδα σας, η οποία θα κάνει τη µάζα να ανταποκριθεί στις προσδο- 
κίες σας, σαν ένας άνθρωπος. Και αυτό είναι το πνεύμα. 


Και όταν η µονάδα σας έχει αυτό το πνεύμα, θα ξυπνήσετε 
κάποιο πρωί και θα ανακαλύψετε ότι έχουν αντιστραφεί τα πράγματα. 
Ότι δηλαδή αντί να τους προσέχετε, έχουν αρχίσει χωρίς καµία από 
µέρους σας νύξη, να φροντίζουν αυτοί για σας. Θα ανακαλύψετε ότι 
η σκηνή σας, αν έχετε σκηνή, είναι κατάλληλα στημένη. Ότι τα καλύ- 
τερα και καθαρότερα είδη κλινοστρωμνής τα έχουν φέρει στη σκηνή 
σας. Ότι από κάποια μυστηριώδη πηγή δύο αυγά έχουν προστεθεί 
στο δείπνο σας, όταν οι άλλοι δεν έχουν κανένα. Ότι κάποιος εθελο- 
ντής βοηθά τους Ιιπποκόµους σας να περιποιηθούν µε το παραπάνω 
το άλογό σας. Ότι προλαμβάνουν τις επιθυμίες σας και κάθε άνδρας 
είναι στην κατάλληλη θέση. Και τότε έχετε επιτύχει. 


Η δικαιοσύνη είναι ένα άλλο στοιχείο, χωρίς το οποίο η ηγεσία 
ούτε να διαμορφωθεί, αλλά ούτε και να διατηρηθεί µπορεί. Πρώτα είναι 

η δικαιοσύνη εκείνη, κατά την οποίαν μεταχειριζόµαστε όλους τους 
άνδρες µε τον ἴδιο τρόπο. Δεν λέγω όµοια, γιατί µπορείτε να µεταχει- 
ρίζεστε τους άνδρες ανόµοια, εφόσον δεν είναι όλοι τους ίδιοι και τότε 
να είσθε πραγματικά δίκαιος. 


Χρειάζεται πολλή προσοχή στο να µεταχειρίζεστε τους άνδρες 
ανόµοια. Μία τιμωρία την οποία δέχεται ένας άνδρας µε αδιάφορο 
σήκωµα των ώμων, είναι για τον άλλον πραγματική πνευματική αγω- 
γία. Ο διοικητής λόχου, ο οποίος έχει για όλους σταθερή ποινή για 
συγκεκριµένο παράπτωμα, είναι είτε πολύ νωχελής ή πολύ ηλίθιος για 
να μελετήσει την προσωπικότητα των ανδρών του. Και σε αυτήν την 
περίπτωση, η δικαιοσύνη του είναι τυφλή. 


Μελετήστε λοιπόν τους άνδρες σας προσεκτικά, όσο ένας για- 
τρός μελετά µία δύσκολη περίπτωση. Όταν είστε βέβαιοι για τη διάγνω- 
ση, εφαρµόστε τη θεραπεία. Και να θυμάστε ότι εφαρµόζετε την αγωγή 
για να επιτύχετε τη θεραπεία και όχι απλά για να δείε το θύμα να σπα- 
ράζει. Δυνατό να χρειασθεί βαθιά τοµή, αλλά όταν βεβαιωθεῄε για την 
ορθότητα της διάγνωσής σας µην απομακρυνθείτε του σκοπού σας 
από κάποια εσφαλμένη συμπάθεια προς τον πάσχοντα. 


Πολύ κοντά στη δικαιοσύνη µε την τιμωρία βαδίζει η δικαιοσύ- 
νη µε την αναγνώριση. Όλοι μισούν τον άνθρωπο που είναι Ιδιοτελής. 


Όταν ένας από τους άνδρες σας εκτελέσει µία ειδικά αξιέται- 
νη εργασία, φροντίστε να λάβει την κατάλληλη αμοιβή. Κινήστε γη και 
ουρανό για να το επιτύχετε Και µη δοκιμάσετε να του τη στερήσετε 
και να την οικειοποιηθείτε. Μπορεί να το κάνετε αυτό και να απολαύ- 
σετε εσείς την αµοιβή, θα έχετε όµως χάσει το σεβασμό και τη νοµι- 
μοφροσύνη των ανδρών σας. Αργά ή γρήγορα οι συνάδελφοί σας θα 
το µάθουν και θα σας αποφεύγουν σαν λεπρό. Στον πόλεμο υπάρχει 
πολλή δόξα για όλους. Δώστε στους άνδρες όση από αυτήν τους ανή- 
κει. Ο άνθρωπος που πάντοτε λαμβάνει και ουδέποτε δίδει είναι ένα 
παράσιτο. 


Υπάρχει ένα άλλο είδος δικαιοσύνης, αυτή που θα προφυλάςει 
τον αξιωματικό από το να κάνει κατάχρηση του βαθμού του. Όταν απαι- 
τείς σεβασμό από τους στρατιώτες, να είσαι βέβαιος ότι και συ τους 
µεταχειρίζεσαι µε την ανάλογη διάκριση. Καλλιέργησε σε αυτούς τον 
ανδρισµό και τον αυτοσεβασμό, µην επιχειρήσεις να τον καταρρίψεις. 


Για τον αξιωματικό, το να είναι αγέρωχος και προσβλητικός στη 
μεταχείριση των ανδρών είναι µία πράξη δειλίας. Δένει τον άνδρα σε 

ένα δένδρο µε τα σχοινιά της πειθαρχίας και κατόπιν τον κτυπά στο 
πρόσωπο, γνωρίζοντας πολύ καλά ότι εκείνος δεν µπορεί να του το 
ανταποδώσει. 


Διάκριση, ευγένεια και σεβασμός από τους αξιωματικούς 
προς τους στρατεύσιµους δεν είναι ασυμβίβαστα µε την πειθαρχία. 
Αποτελούν συστατικά της πειθαρχίας. Χωρίς πρωτοβουλία και απο- 
Φφασιστικότητα δεν µπορεί ένας άνδρας να προσδοκά να είναι ηγέτης. 


Κατάτις ασκήσεις θα παρατηρήσετε συχνά, όταν παρουσιασθεί 
έκτακτη ανάγκη, ορισμένοι άνδρες δίδουν ήρεμα επίκαιρες διαταγές, 
οι οποίες κατόπιν αποδεικνύονται αν όχι απολύτως ορθές, τουλάχι- 
στον κάτι το οποίον έπρεπε να γίνει. Θα δείτε εξ άλλου άνδρες, οι 
οποίοι την ώρα της ανάγκης γίνονται επικίνδυνα φλύαροι, το μυαλό 
τους αρνείται να εργασθεί και δίδουν µία βιαστική διαταγή, την οποία 
κατόπιν ανακαλούν. Δίνουν κατόπιν άλλη διαταγή, για να την ανακα- 
λέσουν και αυτή. Φανερώνουν µε λίγα λόγια µε κάθε τρόπο ότι δια- 
κατέχονται από φόβο. 


Παρατηρώντας τον πρώτο άνδρα πιθανόν να πείτε: «Αυτός ο 
άνδρας είναι διάνοια. Δεν του δόθηκε χρόνος να σκεφθεί καλά το θέµα. 
Ενεργεί µε τη διαίσθηση.» Ξεχάστε το. «Διάνοια είναι απλά η ικανό- 
τητα να υφίσταται απέραντους κόπους». Ο άνδρας που είναι έτοιµος, 
είναι ο άνθρωπος που προετοίµασε τον εαυτό του. Μελέτησε εκ των 
προτέρων την πιθανή κατάσταση, η οποία μπορούσε να παρουσια- 
σθεί, κατάρτισε δοκιμαστικά σχέδια τα οποία θα κάλυπταν µία τέτοια 
κατάσταση. Και όταν παρουσιασθεί η ανάγκη είναι έτοιµος να την αντι- 
μετωπίσει. 


Πρέπει να έχει κανείς πνευματική εγρήγορση για να εκτιμήσει 
Καλά το πρόβλημα, το οποίο αντιμετωπίζει και την ικανότητα της ταχεί- 
ας αντίδρασης για να αποφασίσει τι µεταβολές χρειάζεται να γίνουν στο 
ήδη διαμορφωμένο σχέδιο. Οφείλει επίσης να έχει το θάρρος να δια- 
τάξει την εκτέλεση και να επιµείνει στην εφαρµογή των διαταγών του. 


Κάθε λογική διαταγή σε µία ώρα ανάγκης είναι καλύτερη από 
καµία διαταγή. Ιδού η κατάσταση, αντιµετώπισέ την. Είναι καλύτερο να 
κάνεις κάτι και να το κάνεις άσχημα, παρά να διστάζεις, να ψάχνεις για 
να βρεις το σωστό που πρέπει να Κάνεις και στο τέλος να µην κάνεις 
ττοτε. Άπαξ και έλαβες µία απόφαση για τη γραµµή που θα ακολου- 
θήσεις, προσκολλήσου σε αυτήν και µη ταλαντεύεσαι. Οι άνδρες δεν 
έχουν εμπιστοσύνη σε ένα αξιωματικό ο οποίος δε γνωρίζει τι θέλει. 

Θα βρεθείε ενδεχομένως στην ανάγκη να αντιμετωπίσετε µία 
κατάσταση, την οποίαν ανθρώπινος νους δεν ήταν δυνατό να προβλέ- 
Ψει. Αν είσθε προετοιµασμµένος να αντιμετωπίσετε άλλες καταστάσεις 
ανάγκης, τις οποίες ήταν δυνατόν να προβλέψετε, η πνευματική σας 
εκπαίδευση την οποία έχετε λάβει, θα σας επιτρέψει και θα σας βοη- 
θήσει να ενεργήσετε µε ηρεμία και γρήγορα. 


Οφείλετε συχνά να ενεργείε χωρίς διαταγές από ανώτερη αρχή. 
Πιθανό να µη σας επιτρέπει ο χρόνος να τις περιμένετε. Στο σηµείο 
αυτό υπεισέρχεται πάλι η σημασία του να µελετάτε την εργασία των 
ανωτέρων από εσάς αξιωματικών. Εάν έχετε µια λογική εποπτεία της 
όλης κατάστασης Και µπορείε να σχηµατίσετε µία ιδέα του γενικού 
σχεδίου των ανωτέρων σας, τούτο µαζί µε την προηγουµένη εκπαί(- 
δευσή σας για τις καταστάσεις ανάγκης θα σας επιτρέψει να συνειδη- 
τοποιήσετε την ευθύνη σας και να εκδώσετε τις απαραίτητες διαταγές, 
χωρίς αναβολή. 


Το στοιχείο της προσωπικής αξιοπρέπειας είναι σηµαντικό στη 
στρατιωτική ηγεσία. Να είστε φίλοι των ανδρών σας, αλλά µη γίνεστε 
οικείοι τους. Οι άνδρες σας πρέπει να έχουν σεβασμό, όχι φόβο. Εάν 
συμβεί οι άνδρες να γίνουν οικείοι σας, το σφάλμα είναι δικό σας και 
όχι δικό τους. Γιατί οι πράξεις σας τους ενθαρρύνουν να το κάνουν. 


Και προ παντός άλλου, µη χαµηλώνετε τον εαυτό σας µε το να 
επιδιώκετε τη φιλία τους ή να επιζητείτε την εύνοιά τους. Θα σας περι- 
Φρονήσουν για αυτό. Αν αξίζετε της νομιμοφροσύνης, του σεβασμού 
καιτης αφοσίωσης, θα σας τα προσφέρουν χωρίς να τα ζητήσετε. Εάν 
δεν αξίζετε, όσο και να προσπαθήσετε, δεν θα τους κερδίσετε. Και 
τώρα θα ήθελα να μνημονεύσω το θάρρος. Χρειάζεστε τόσο ηθικό, 
όσον και φυσικό θάρρος --το είδος εκείνο του θάρρους, το οποίο µας 
επιτρέπει να αφοσιωθούµε σε µία ορισμένη δράση, την οποίαν κρί- 
νουµε ως την πλέον πρόσφορη για τη επίτευξη του επιθυμητού απο- 
τελέσματος. 


Κάθε φορά που αλλάζετε τις διαταγές σας, χωρίς προφανή αιτία, 
εξασθενείτε την εξουσία σας και υπονομεύετε την εμπιστοσύνη των 
ανδρών σας. Έχετε το ηθικό θάρρος να επιµείνετε στη διαταγή σας και 
να προχωρήσετε µε αυτή τη βάση. 


Το ηθικό θάρρος απαιτεί περαιτέρω να αναλαμβάνετε την ευθύ- 
νη των πράξεων σας. Εφόσον οι υφιστάμενοί σας εξετέλεσαν τις δια- 
ταγές σας νοµίµως και η κίνηση που διατάξατε είναι µία αποτυχία, το 

λάθος είναι δικό σας και όχι δικό τους. Δική σας θα ήταν η δόξα, εάν 
αυτή επιτύγχανε. Αποδεχθείτε την ευθύνη αν καταλήξει σε καταστρο- 
Φφή. Μην προσπαθήσετε να ρίξετε την ευθύνη σε ένα υφιστάμενό σας 
και τον καταστήσετε αποδιοποµπταίο τράγο. Θα είναι τούτο µία πράξη 
δειλίας. 


Πέραν τούτων, θα χρειασθείτε ηθικό θάρρος για να προσδιορί- 
σετε την τύχη των υφισταμένων σας. Θα κληθείε συχνά να προτείνετε 
προαγωγή ή υποβιβασμό αξιωματικών και υπαξιωματικών, ευρισκο- 
µένων υπό την άµεση διοίκησή σας. 


Κρατήστε ζωντανή στο μυαλό σας την προσωπική σας ακεραι- 
ότητα και το χρέος σας προς τη χώρα. Τα προσωπικά σας αισθήµα- 
τα να µη σας αποκλίνουν από την αυστηρή αίσθηση της δικαιοσύνης. 


Εάν συμβεί να έχετε υποδιοικητή τον ίδιο τον αδελφό σας και 
τον βρείτε ακατάλληλο για το λειτούργημά του, διώξτε τον. Εάν δεν 
το πράξετε, η έλλειψη ηθικού θάρρους που θα επιδείςετε, δυνατόν να 
καταλήξει σε απώλεια πολύτιμων υπάρξεων. Αν από το άλλο µέρος 
Κληθείπε να γνωµοδοτήσετε για ένα άνδρα προς τον οποίον αισθά- 
νεστε προσωπική απέχθεια, µη λησμµονήσετε να Φφανείε απολύτως 
δίκαιοι. Θυμηθεῄε ότι ο σκοπός σας είναι το γενικό καλό και όχι η ικα- 
νοποίηση των ατομικών αισθημάτων σας. 


Θεωρώ ως δεδομένο ότι έχετε φυσικό θάρρος. Δεν χρειάζεται να 
σας αναφέρω πόσο τούτο είναι αναγκαίο. Το θάρρος είναι κάτι περισ- 
σότερον και από την ανδρεία. Ανδρεία είναι η έλλειψη φόβου. Ο πλέον 
ανόητος µπορεί να είναι γενναίος, διότι δεν διαθέτει την αντίληψη να 
εκτιμήσει τον κίνδυνο που τον απειλεί. Δεν γνωρίζει αρκετά ώστε να 
τροµάξει. 


Θάρρος όµως είναι η σταθερότητα του πνεύματος, η ηθική αυτή 
σπονδυλική στήλη, η οποία, ενώ εκτιµά πλήρως τον κίνδυνο τον οποίο 
αντιμετωπίζει, συνεχίζει παρόλα αυτά την επιχείρηση. Η ανδρεία είναι 
Φυσική. Το θάρρος είναι διανοητικό και ηθικό. Δυνατόν να παγώσεις: 
Τα χέρια σου να τρέµουν, να λυγίζουν τα γόνατα, τα πόδια να υπο- 
χωρούν -- αυτό είναι φόβος. Εάν, παρά ταύτα, προχωράς. Εάν, παρά 
τη φυσική αυτή κατάσταση, εξακολουθήσεις να οδηγάς τους στρατιώ- 
τες σου εναντίον του εχθρού, έχεις θάρρος. Η φυσική εκδήλωση του 
φόβου θα φύγει µακρυά. Μια φορά θα δοκιµάσεις αυτή την εμπειρία. 
Είσαι το θήραμα του κυνηγού που δοκιμάζει την πρώτη του επιτυχία. 
Δεν πρέπει να υποχωρήσεις σε αυτά. 

Πριν από λίγα χρόνια, καθώς παρακολουθούσαµε ένα µάθηµα 
καταστροφών, η τάξη στην οποίαν ανήκα χειριζόταν δυναμίτη. Ο εκπαι- 
δευτής µας είπε, σχετικά µε το χειρισμό: «Πρέπει να σας καταστήσω 
προσεκτικούς κύριοι στη Χρήση των εκρηκτικών. Μια φορά µπορεί να 
συμβεί το κακό.» Και έτσι θα σας συμβουλέψω. Εάν καταληφθείε από 
Φόβο, που είναι φυσικό να σας παρουσιασθεί στην πρώτη σας πολε- 
µική δράση, αν δείξετε ατολµία, αν αφήσετε τους άνδρες να προχωρή- 
σουν ενώ εσείς έχετε οχυρωθεί σε ένα καταφύγιο, δεν θα σας παρου- 
σιασθεί ποτέ πάλι η ευκαιρία να ηγηθείτε αυτών των ανδρών. 


Χρησιμοποιήστε την κρίση σας για να αναπτύςετε στους άνδρες 
σας το φυσικό θάρρος ή την ανδρεία. Μη ζητήσετε όµως από κανένα 
άνδρα να μεταβεί εκεί όπου δεν θα πηγαίνατε εσείς οι ίδιοι. Αν η κρίση 
σας υπαγορεύει ότι η τοποθεσία είναι πολύ επικίνδυνη για σας, τότε 
είναι πολύ επικίνδυνη και για εκείνους. Γνωρίζετε ότι η ζωή τους είναι 
εξ ίσου πολύτιµη µε τη δική σας. 


Κάποτε µερικοί από τους άνδρες σας µπορεί να εκτεθούν σε κίν- 
δυνο, τον οποίο δεν µπορείτε να µοιραστείε. Πρέπει να σταλεί ένα 
μήνυμα µέσα από µία ζώνη, που τη σαρώνει η φωτιά. Θα αναζητήσε- 
τε φυσικά εθελοντές. Αν οι άνδρες σας σας γνωρίζουν και γνωρίζουν 
πως είσθε δίκαιοι, δεν θα λείψουν οι εθελοντές, γιατί θα γνωρίζουν 
ότι η καρδιά σας είναι στην εργασία σας, ότι δίνετε στη χώρα σας το 
καλύτερο που µπορείτε και ότι πρόθυμα θα µεταφέρατε εσείς οι ίδιοι 
το µήνυμα, αν μπορούσατε. Το παράδειγμά σας και η προθυμία σας 
θα τους ενθουσιάσουν. 


Και τέλος, αν επιδιώκετε την ηγεσία θα σας προέτρεπα να µελε- 
τήσετε τους άνδρες σας. Μπείτε στο πετσί τους και βρείε τι υπάρχει 
κάτω από αυτό. Μερικοί άνδρες είναι τελείως διαφορετικοί από ό,τι δεί- 
χνουν. Φροντίστε να ανακαλύψετε τη νοοτροπία τους. 


Πολύ από την επιτυχία του στρατηγού Ρόμπερτ Λη, ως ηγέτη, 
δυνατόν να αποδοθεί στην ικανότητα του να Ψυχολογεί τους άνδρες 
του. Γνώριζε πολλούς από τους αντιπάλους του από το Γουέστ Πόιντ, 
γνώριζε τον τρόπο σκέψης τους και πίστευε ότι υπό ορισμένες συνθή- 
κες θα έπρατταν συγκεκριµένα πράγματα. Σε κάθε σχεδόν περίττω- 
ση ήταν σε θέση να προλάβει τις κινήσεις τους και να εμποδίσει την 
εκτέλεσή τους. 


Στο σύγχρονο πόλεμο δεν γνωρίζεις τον αντἰπαλό σου κατά τον 
ίδιο τρόπο. Γνωρίζεις όµως τους άνδρες σου. Μπορείς να τους µελε- 

τήσεις. Μπορείς να µελετήσεις τον καθένα και να βρεις πού βρίσκεται 
η δύναμή του και πού η αδυναμία του. Σε ποιον µπορείς να βασίζεσαι 
µέχρι της τελευταίας προσπάθειας και σε ποιόν όχι. 


Γνώρισε τους άνδρες σου... Γνώρισε την εργασία σου.... 
Γνώρισε τον εαυτό σου. 


Ξ 
Επιστροφή στο Γουέστ Πόιντ 


Στρατηγός Ντάγκλας Μακ Άρθουρ” 
(Μετάφραση: Υπλγός (ΠΒ) Μακρυγιάννης Ιωάννης) 


Στρατηγέ Γουεστμόρλαντ, Στρα- 
τηγέ Γκρόουβς, ξεχωριστοί καλεσμένοι 
και κύριοι του Σώματος των Μαθητών. 
Καθώς έφευγα από το ξενοδοχείο 
σήµερα το πρωί, ο θυρωρός µε ρώτη- 
σε, «Πού κατευθύνεστε Στρατηγέ;» και 
του απάντησα, «Στο Γουέστ Πόιντ», και 
αυτός επισήμανε, «Ωραίο µέρος, έχετε 
ξαναπάε!ι;» 


Κανένας άνθρωπος δεν θα µπο- 
ρούσε παρά να είναι βαθιά συγκινηµέ- 
νος από ένα τέτοιο φόρο τιµής όπως 
αυτός, που προέρχεται από ένα επάγ- 
γελµα που έχω υπηρετήσει τόσο καιρό 
και από ανθρώπους που έχω αγα- 
πήσει τόσο πολύ. Με γεμίζει µε µία 
συγκίνηση που δεν μπορώ να εκφρά- 
σω. Αυτό το βραβείο δεν προορίζεται 


3. Στις 12 Μαΐου του 1962, δύο χρόνια πριν πεθάνει, ο Στγος Ντάγκλας Μακ Άρθουρ 
επέστρεψε στο Γουέστ [Πόιντ για να απευθυνθεί στους µαθητές της Στρατιωτικής Σχολής. 
Είχε αποφοιτήσει πρώτος στην τάξη του το 1903. Αφού υπηρέτησε στις Φιλιππίνες, πο- 
λέμησε στη Γαλλία στον Πρώτο Παγκόσμιο Πόλεμο ως Επιτελάρχης της 42ης Μεραρχίας 
Και αργότερα ὡς Διοικητής της σε ηλικία 37 ετών. Ο Στρατηγός Πέρσινγκ, ο Αμερικανός 
Αρχιστράτηγος, τον εἶκε αποκαλέσει «τον Καλύτερο ηγέτη του Στρατού µας που υπήρξε 
ποτέ». 


Μια φορά, ο Μακ Άρθουρ μιλούσε µε τον τότε επίλαρχο Πάττον όταν εχθρικές οβίδες 
άρχισαν να πέφτουν κοντά τους. Οι δυό τους στάθηκαν κοιτώντας ο ένας τον άλλον, µη 
θέλοντας να προτείνει κάποιος πρώτος ότι θα πρέπει να καλυφθούν. Τότε ο Πάττον δεί- 
λιασε, Και ένας φευγαλέος µορφασμµός ενόχλησης για τον εαυτό του φάνηκε στο πρόσω- 
πό του. Ο Μακ Άρθουρ του εἶπε απλώς: «Μην στενοχωριέσαι επίλαρχε, ποτέ δεν ακούς 
αυτήν που θα σου έρθει». 


Ο Μακ Άρθουρ επέστρεψε από τη Γαλλία ὡς ο νεότερος Στρατηγός του Αμερικανικού 
τακτικού Στρατού για να γίνει ο νεότερος Διοικητής της Στρατιωτικής Σχολής του Γουέστ 
Πόιντ και τελικά Αρχηγός του Επιτελείου Στρατού. Τώρα βρίσκεται πίσω στο Γουέστ [Πό- 
Ιντ, αδυνατισµένος από µία πρόσφατη περίοδο γρίπης. Απευθύνθηκε στο συγκεντρωµέ- 
νο Σώμα των Μαθητών. 

αρχικά για µία προσωπικότητα, αλλά συμβολίζει ένα σπουδαίο ηθικό 
κώδικα --τον Κώδικα της διαγωγής και της μεγαλοψυχίας εκείνων που 
προστατεύουν αυτή την αγαπημένη γη του πολιτισμού και της αρχαίας 
καταγωγής. Αυτό είναι το νόηµα αυτού του μεταλλίου. Για όλα τα µάτια 
και για πάντα είναι µία έκφραση της ιδεολογίας του Αμερικανού στρα- 
τιώτη. Το γεγονός ότι ενσωμµατώθηκα µε αυτό τον τρόπο µε ένα τέτοιο 
ευγενές ιδανικό, µου προξενεί ένα αίσθημα περηφάνιας και ένα έτερο 
ντροπής που θα µε συντροφεύει για πάντα. 


«Καθήκον», «Τιμή», «Πατρίδα» -- αυτές οἱ τρεις ιερές λέξεις 
ευλαβικά υπαγορεύουν τι θέλετε να γίνετε, τι µπορείτε να γίνετε, τι θα 
γίνετε. Αποτελούν ένα σηµείο συσπείρωσης για να οικοδοµείτε θάρ- 
ρος όταν αυτό δείχνει να καταρρέει, για να ανακτάτε την εμπιστοσύνη 
όταν αυτή έχει χαθεί, για να δηµιουργείε ελπίδα όταν αυτή έχει εγκα- 
ταλειφθεί. Δυστυχώς, δεν κατέχω αυτή την ευγλωττία του ρητού, την 
ποίηση της φαντασίας, ούτε τη λάµιψη της αλληγορίας για να σας πω 
όλα αυτά που σημαίνουν. 


Οι άπιστοι θα πούνε ότι δεν είναι παρά µόνο λέξεις, ένα ρητό, µία 
επιδεικτική φράση. Κάθε σχολαστικός, κάθε δηµαγωγός, κάθε κυνικός, 
κάθε υποκριτής, Κάθε ταραχοποιός, Και λυπάµαι που λέω, κάποιοι 
εντελώς διαφορετικού χαρακτήρα, θα προσπαθήσουν να τις υποβιβά- 
σουν στο βαθµό του χλευασμού και του εμπαιγμού. 


Αλλά αυτά είναι ορισµένα από αυτά που κάνουν. Χτίζουν το 
βασικό σας χαρακτήρα. Σας διαμορφώνουν για τους μελλοντικούς σας 
ρόλους ως θεματοφύλακες της άµυνας της χώρας. Σας κάνουν αρκετά 
δυνατούς για να καταλάβετε πότε είστε αδύναμοι και αρκετά γενναίους 
για να αντιμετωπίσετε τον εαυτό σας όταν φοβάστε. Σας μαθαίνουν να 
είστε περήφανοι και άκαµπτοι στην έντιµη αποτυχία αλλά σεμνοί και 
πράοι στην επιτυχία, να µην υποκαθιστάτε πράξεις µε λόγια, να µην 
αναζητάτε το µονοπάτι της άνεσης αλλά να αντιμετωπίζετε την πίεση 
και την παρακίνηση της δυσκολίας και της πρόκλησης, σας μαθαίνουν 
να στέκεστε όρθιοι στη καταιγίδα αλλά και να συµπονάτε αυτούς που 
πέφτουν, να ελέγχετε τον εαυτό σας πριν επιχειρήσετε να διοικήσε- 
τε άλλους, να έχετε αγνή καρδιά και υψηλό στόχο, σας μαθαίνουν να 
γελάτε, αλλά ποτέ να ξεχάσετε πώς κλαίνε, να πλησιάσετε το µέλλον 
αλλά ποτέ να αµελήσετε το παρελθόν, να είστε σοβαροί αλλά ποτέ να 
παίρνετε τον εαυτό σας στα πολύ σοβαρά, να είστε µετριόφρονες έτσι 
ώστε να θυμάστε την απλότητα του πραγματικού μεγαλείου, το ανοι- 
χτό μυαλό της πραγματικής σοφίας, την πραότητα της πραγματικής 
δύναμης. 

Σας δίνουν µία εγκρατή βούληση, µία ποιότητα φαντασίας, µία 
ευρωστία συναισθημάτων, µία φρεσκάδα της βαθιάς πηγής της ζωής, 
µια ευαίσθητη επικράτηση του θάρρους πάνω από τη δειλία, µια όρεξη 
για περιπέτεια πάνω από την αγάπη της ευκολίας. Δημιουργούν στην 
καρδιά σας µία αίσθηση έκπληξης, την αδιάλειττη ελπίδα για το επό- 
µενο, την ευτυχία και την έµπνευση της ζωής. Σας μαθαίνουν µε αυτό 
τον τρόπο πώς να είστε αξιωματικοί και κύριοι. 


Τι είδους στρατιώτες είναι αυτοί που πρόκειται να ηγηθείτε; Είναι 
αξιόπιστοι; Είναι γενναίοι; Είναι ικανοί να νικήσουν; 


Η ιστορία τους είναι γνωστή σε όλους σας. Είναι η ιστορία του 
Αμερικανού άνδρα στα όπλα. Η εκτίμησή µου γι αυτόν διαμορφώθηκε 
στα πεδία των µαχών πάρα πολλά χρόνια πριν και δεν άλλαξε ποτέ. 
Τον θεωρούσα τότε, όπως τον θεωρώ και τώρα, σαν µία από τις ευγε- 
νικότερες φιγούρες, όχι µόνο σαν ένα από τους καλύτερους στρατιωτι- 
κούς Χαρακτήρες αλλά και αυτόν µε το πιο ἁάσπιλο όνοµα. 


Το όνοµα και η φήμη του είναι αναφαίρετο δικαίωµα κάθε 
Αμερικανού πολίτη. Στη νιότη του και τη δύναμη, την αγάπη και την 
αφοσίωσή του, πρόσφερε όλα όσα θα μπορούσε να προσφέρει ένας 
θνητός. Δε χρειάζεται εγκώµια από µένα ούτε από κάποιον άλλο. Έχει 
γράψει τη δική του ιστορία και την έγραψε µε κόκκινα γράµµατα πάνω 
στο στήθος του αντιπάλου του. 


Αλλά όταν σκέφτομαι την υπομονή του κάτω από τις αντιξοότη- 
τες, Το θάρρος του κάτω από τη φωτιά και τη σεµνότητά του στη νίκη, 
γεµίζω µε ένα συναίσθηµα θαυμασμού που δεν μπορώ να εκφράσω 
µε λόγια. Ανήκει στην ιστορία µιας και παραθέτει ένα από τα σπουδαι- 
ότερα παραδείγματα επιτυχούς πατριωτισμού. Ανήκει στους µεταγε- 
νέστερους σαν ένας καθοδηγητής των μελλοντικών γενεών στις αρχές 
της ελευθερίας σε όλα τα επίπεδα. Ανήκει στο παρόν, σε εµάς, µε τις 
αρετές και τα κατορθώματά του. 


Σε είκοσι εκστρατείες, σε εκατοντάδες πεδία µαχών, γύρω από 
χιλιάδες υπαίθριες φωτιές, είδα αυτοπροσώπως αυτό το διαρκές σθέ- 
νος, αυτή την αυταπάρνηση και αυτή την ανίκητη αποφασιστικότη- 
τα που έχουν χαράξει τον ανδριάντα του στις καρδιές των ανθρώπων 
του. 


Από τη µία άκρη του κόσμου στην άλλη, ήπιε ως τον πάτο 
του δισκοπότηρου του θάρρους. Καθώς άκουγα τα τραγούδια στη 
λέσχη, μπορούσα να θυμηθώ εκείνες τις συγκλονιστικές φάλαγγες του 

Πρώτου Παγκοσμίου Πολέμου, που τους έδειχναν να λυγίζουν κάτω 
από µουσκεµένους φόρτους σε εξουθενωτικές πορείες, από σούρου- 
πο γεμάτο υγρασία σε αυγή µε Ψιλόβροχο, να χτυπούν τους αστρα- 
γάλους τους βαθιά µέσα στο βούρκο των τρυπηµένων από τις οβί- 
δες δρόμων, να αγριεύουν για την επίθεση, µε µελανιασμένα χείλη, 
λασπωμένους και βρώμικους, παγωµένους από τον αέρα και τη 
βροχή, να επιστρέφουν σπίτι τους και για πολλούς άλλους στην κρίση 
του Θεού. 


Δε γνωρίζω για την αξιοπρέπεια της γέννησής τους αλλά σίγου- 
ρα γνωρίζω για τη δόξα του θανάτου τους. Πέθαναν χωρίς ενδοιασμό, 
χωρίς να παραπονεθούν, µε πίστη στις καρδιές τους και την ελπίδα 
στα χείλη ότι θα προχωρήσουμε προς τη νίκη. Πάντα γι αυτούς ήταν: 
Καθήκον, Τιμή, Πατρίδα. Πάντα το αίµα τους, ο ιδρώτας και τα δάκρυά 
τους καθώς έβλεπαν το δρόμο και το φως. 


Και είκοσι χρόνια αργότερα, σε µία άλλη µεριά του κόσμου (ΣτΤΜ: 
στο Θέατρο Επιχειρήσεων του Ειρηνικού), αντιμέτωποι µε την αθλιό- 
τητα των βρώµικων λαγουμιών, τη δυσωδία των στοιχειωµένων χαρα- 
Κωμµάτων, τη γλΊσα από τα αµπριά, κάτω από τον καυτό ήλιο της αμεί- 
λικτης ζέστης, τις χειµαρρώδεις βροχές των καταστρεπτικών καταιγί- 
δων, τη μοναξιά και την απόλυτη απομόνωση των μονοπατιών της 
ζούγκλας, την πικρία του αποχωρισμού από αυτούς που αγαπούσαν 
και νοιαζόντουσαν, τις θανάσιµες επιδηµίες των τροπικών νόσων και 
τον τρόμο από τη θέα των προσβεβληµένων από τον πόλεμο περιο- 
χών. 


Η αποφασιστική και η καθοριστική άμυνά τους, η ταχεία και 
σίγουρη επίθεση, ο αδάµαστος σκοπός τους, η ολοκληρωμένη και 
καθοριστική νίκη τους --πάντα νίκη, πάντα µέσα από την αιµατοβαμ- 
µένη ομίχλη του τελευταίου ήχου πυροβολισμού τους, η θέα κάτι- 
σχνων, ὠχρών ανδρών που ακολουθούν ευλαβικά το σύνθημά του 
Καθήκοντος, της Τιμής και της Πατρίδας. 


Ο κώδικας που διαιωνίζουν αυτές οι λέξεις αγκαλιάζει τους υψη- 
λότερους ηθικούς νόµους που θα αντέξουν τη δοκιμασία κάθε ηθικής 
ή φιλοσοφιών που θεσπίστηκαν για την ανύψωση της ανθρωπότητας. 
Οι απαιτήσεις του είναι για τα πράγματα που είναι σωστά και οἱ περι- 
ορισμοί του από τα πράγματα που είναι λάθος. Ο στρατιώτης, µετα- 
ξύ όλων των άλλων ανθρώπων, απαιτείται να ασκήσει τη µεγαλύτερη 
πράξη της θρησκευτικής εκπαίδευσης -- της θυσίας. Στη µάχη, µπρο- 
στά στον κίνδυνο και το θάνατο, αποκαλύπτει εκείνα τα θεϊκά χαρα- 

κτηριστικά γνωρίσματα που του έδωσε ο Δημιουργός όταν τον έτλα- 
σε κατ’ εικόνα του. Κανένα σωματικό θάρρος και κανένα κτηνώδες 
ένστικτο µπορεί να πάρει τη θέση αυτής της Θεϊκής βοήθειας που από 
µόνη της µπορεί να τον βαστάζει. Όσο απαίσια και αν είναι τα περι- 
στατικά του πολέμου, ο στρατιώτης που καλείται να προσφέρει και να 
δώσει τη ζωή του για τη πατρίδα, αποτελεί την ευγενέστερη εξέλιξη 
της ανθρωπότητας. 


Σήµερα αντιμετωπίζετε ένα νέο κόσµο, ένα κόσµο αλλαγών. Η 
δίψα για το μακρινό διάστηµα των δορυφόρων, οι ουράνιες σφαίρες 
και οι πύραυλοι σηματοδοτούν µία άλλη εποχή στην μακραίωνη ιστο- 
ρία της ανθρωπότητας -- το κεφάλαιο της εποχής του διαστήματος. 
Οι επιστήμονες µας λένε τι χρειάστηκε για να σχηματιστεί η Γη µέσα 
σε πέντε ή περισσότερα δισεκατομμύρια Χρόνια, στα τρία ή περισ- 
σότερα δισεκατομμύρια Χρόνια ανάπτυξης της ανθρώπινης φυλής, 
ποτέ δεν υπήρξε τόσο µεγάλη, τόσο απότομη ή εναλλασσόμενη εξέ- 
λιξη. Δεν αντιμετωπίζουμε τα γεγονότα µόνο αυτού του κόσµου, αλλά 
και τις απεριόριστες αποστάσεις και τα ακόµη ανεξερεύνητα µυστή- 
ρια του σύμπαντος. Προσεγγίζουµε νέα και απέραντα σύνορα. Μιλάμε 
µε παράξενους όρους: για την τιθάσευση της κοσμικής ενέργειας, την 
εκμετάλλευση του ανέµου και της παλίρροιας, τη δηµιουργία ανήκου- 
στων συνθετικών υλικών για τη συμπλήρωση ή και ακόµη την αντι- 
κατάσταση των παλαιών προτύπων, για τον καθαρισμό του θαλασ- 
σινού νερού για να πίνουμε, για την ανασκαφή των ὠκεάνιων στρω- 
µάτων µε σκοπό τη δηµιουργία νέων πεδίων πλούτου και τροφής, για 
την πρόληψη ασθενειών µε σκοπό την επιμήκυνση της ζωής σε εκα- 
τοντάδες έτη, για τον έλεγχο του καιρού για µία πιο ισορροπημένη δια- 
νοµή ζέστης και κρύου, βροχής και λιακάδας, για διαστημόπλοια στο 
Φεγγάρι, για τον πρωταρχικό στόχο στον πόλεμο, όχι πλέον περιορι- 
σµένο στις ένοπλες δυνάμεις ενός εχθρού αλλά αντί αυτών να συµπε- 
ριλαµβάνει τον αστικό πληθυσμό του, για µία ολοκληρωτική σύγκρου- 
ση ανάµεσα στην ανθρώπινη φυλή και τις µοχθηρές δυνάµεις κάποιου 
άλλου πλανητικού γαλαξία, για τέτοια όνειρα και φαντασιώσεις που θα 
κάνουν τη ζωή τη συναρπαστικότερη όλων των εποχών. 


Μέσα σε όλη αυτή τη σύγχυση των αλλαγών και της ανάπτυξης 
η αποστολή σας παραμένει πάγια, καθοριστική και απαράβατη. Να 
κερδίζετε τους πολέμους µας. Οτιδήποτε διαφορετικό στην επαγγελ- 
µατική σας καριέρα δεν είναι παρά φυσική συνέπεια αυτής της ζωτι- 
κής προσήλωσης. Όλοι οι λοιποί δημόσιοι σκοποί, όλα τα λοιπά δηµό- 
σια έργα, όλες οι λοιπές δηµόσιες ανάγκες, µεγάλες ή µικρές, θα βρού- 

νε άλλους για τη πραγματοποίησή τους, εσείς όµως είστε Οἱ μοναδικοί 
εκπαιδευμένοι να πολεµάτε. 


Το δικό σας είναι το επάγγελµα των όπλων, της θέλησης για 
νίκη, της βέβαιης γνώσης ότι στον πόλεμο δεν υπάρχει υποκατάστα- 
το της νίκης, ότι αν χάσετε το Έθνος θα καταστραφεί, ότι η µεγαλύτε- 
ρη εµµονή της δηµόσιας υπηρεσίας σας πρέπει να είναι το Καθήκον, 
η Τιμή, η Πατρίδα. 


Άλλοι θα διαφωνούν για αμφιλεγόμενα θέµατα, εθνικά και διε- 
θνή, τα οποία διαιρούν τα πνεύματα των ανθρώπων. Αλλά εσείς, 
γαλήνιοι, ήρεµοι, από απόσταση θα στέκεστε ως πολεμικοί φρουροί 
του Έθνους, ως ναυαγοσώστες του από τις µαινόµενες παλίρροιες 
των διεθνών συγκρούσεων, ὡς μονομάχοι του στην αρένα της µάχης. 
Για ενάµιση αιώνα αµυνθήκατε, φυλάξατε και προστατεύσατε τις ιερές 
αυτές παραδόσεις της ελευθερίας σε όλα τα επίπεδα, του δικαίου και 
της δικαιοσύνης. 


Αφήστε τις φωνές των πολιτών να διαφωνούν για τα προτερήµα- 
τα ή τα μειονεκτήματα των µεθόδων της κυβέρνησης. Είτε για το αν η 
δύναμή µας υπονομεύεται από την ελλειπή χρηματοδότηση που συνε- 
Χίστηκε για πολύ µεγάλο διάστηµα, τον ομοσπονδιακό πατερναλισµό 
που αναπτύχθηκε τόσο έντονα, από τις οµάδες εξουσίας που µεγάλω- 
σαν τόσο αλαζονικά, από τους πολιτικούς που έγιναν τόσο διεφθαρµέ- 
νοι, από το έγκληµα που έγινε αχαλίνωτο, τις ηθικές αξίες που έγιναν 
λιγότερες, τους φόρους που έγιναν υψηλότεροι, από εξτρεµιστές που 
έγιναν βιαιότεροι, είτε για το αν οι προσωπικές µας ελευθερίες είναι 
τόσο σταθερές και ολοκληρωμένες όσο θα έπρεπε. 


Αυτά τα τεράστια εθνικά προβλήµατα δεν απαιτούν τη δική σας 
επαγγελματική συµµετοχή ή στρατιωτική επίλυση. Η κατευθυντή- 
ριά σας θέση στέκει σαν ένα δεκαπλάσιο φάρο µέσα στη νύχτα: το 
Καθήκον, η Τιμή, η Πατρίδα. 


Είστε το προζύµι που συνδέει στενά όλο το οικοδόµηµα του εθνι- 
κού µας συστήµατος άµυνας. Απότις τάξεις σας προέρχονται οι σπου- 
δαίοι λοχαγοί που κρατούν τη µοίρα του Έθνους στα χέρια τους όταν 
ηχήσει ο πολεμικός κώδωνας κινδύνου. 


Η µακριά γκρίζα γραµµή (ΣτΜ: οι απόφοιτοι της Σχολής, λόγω 
του χρώματος της στολής) δεν µας έχει απογοητεύσει ποτέ. Αν ήταν 
να κάνετε κάτι τέτοιο, εκατομμύρια φαντάσματα µε λαδιά στολή, µε 
καφέ Χακί, µε µπλέ και µε γκρι θα ανασταινόταν από τους λευκούς 

σταυρούς τους βροντοφωνάζοντας αυτές τις μαγικές λέξεις: Καθήκον, 
Τιμή, Πατρίδα. 


Αυτό δε σηµαίνει ότι είστε πολεμοκάτηλοι. Αντιθέτως, ο στρα- 
τιώτης προσεύχεται πιο πολύ από τους άλλους ανθρώπους για ειρή- 
νη, γιατί είναι αυτός που θα πρέπει να υπομείνει τα βαθύτερα τραύµα- 
τα και σηµάδια του πολέμου. Μα πάντοτε στα αυτιά σας να ηχούν τα 
δυσοίωνα λόγια του Πλάτωνα, του σοφότερου όλων των φιλοσόφων: 
«Μόνο οι νεκροί έχουν δει το τέλος του πολέμου». 


Οι σκιές µακραίνουν για µένα. Το λυκόφως είναι εδώ. Οι παλιές 
µέρες µου εξαφανίστηκαν -- ο τόνος και οι αποχρώσεις. Έχουν περά- 
σει φεγγοβολώντας από τα όνειρα των πραγμάτων που ήταν. Η ανά- 
µνησή τους αποτελεί µία θαυμαστή ομορφιά, ποτισµένη µε δάκρυα, 
έχοντας παροτρυνθεί και χαϊδευτεί από τα χαμόγελα του Χθες. Ακούω 
συνέχεια, αλλά µε διψασμµένα αυτιά, για τη μαγευτική μελωδία της εξα- 
σθενισµένης σάλπιγγας που σηµαίνει το εγερτήριο, τα µακρινά τύμπτα- 
να να ηχούν το ρυθμό. 


Στα όνειρά µου ξανακούω τον κρότο των όπλων, το κροτάλι- 
σµα της τουφεκιάς, το μυστήριο και πένθιμο μουρμούρισμα του πεδί- 
ου της μάχης. Αλλά στο βράδυ των αναµνήσεών µου επιστρέφω πίσω 
στο Γουέστ Πόιντ. Εκεί πάντα ηχούν και ξαναηχούν: Καθήκον, Τιμή, 
Πατρίδα. 


Η σηµερινή µέρα σηματοδοτεί τον τελευταίο λόγο που απευθύ- 
νω σε εσάς. Θέλω να ξέρετε ότι όταν θα διασχίζω το ποτάμι, οἱ τελευ- 
ταίες συνειδητές σκέψεις µου θα είναι από το Σώμα των Μαθητών, και 
για το Σώμα, και για το Σώμα. 


Σας αποχαιρετώ. 

ΒΡΕΤΑΝΙΚΕΣ ΔΥΝΑΜΕΙΣ του ΡΗΝΟΥ 
ΗΘΙΚΟ ΣΤΗ ΜΑΧΗ 
ΑΝΑΛΥΣΗ΄ 


Στρατάρχης Σερ Μπέρναρντ Μοντγκόμερυ 
Υποκόµης του Αλαμέιν 
(1887-- 1976) 


(Μετάφραση: ὙΥπλγός (ΓΠ1Ζ) Δουρδούλης Γεώργιος) 


ΜοπίςοπΠθΙγ ννεβ/ήπο Πἰ5 ρΓαί ννΙίΠ Νο ο8ρ ρ8ά0ε5 


Αυτό το έγγραφο είναι µία προσπάθεια να αναλυθεί από πού 
πηγάζει το ηθικό στη µάχη και κατ’ επέκταση να ανακαλυφθεί πώς 
µπορεί αυτό να αναπτυχθεί. Το υψηλό ηθικό ορίζεται ως η αντοχή και 
το θάρρος που απαιτείται για την υποστήριξη σε κούραση και σε κίν- 
δυνο. Με άλλα λόγια, η αξία εκείνη που κάνει τους άνδρες να προχω- 
ρήσουν µπροστά κατά την επίθεση και να κρατήσουν το έδαφος τους 
κατά την άμυνα. Είναι η αξία εκείνη, Χωρίς την οποία κανένας πόλε- 
μος δε µπορεί να κερδηθεί. 


4 Γερμανία, 30 Απριλίου 1946 

Είναι αναγκαίο να υπάρχει ένα σαφές πλάνο προκειµένου η ανά- 
λυση του ηθικού να ισχύει για την πραγματικότητα της Στρατιωτικής 
εκπαίδευσης. 


Ως εκ τούτου, έχω εκδώσει στους Διοικητές Σωμάτων του 
Στρατού του Ρήνου, για τον Καθένα χωριστά, ένα έγγραφο που 
ονομάζεται «ΜοΓαἰθ ἴπ Βαΐΐίθ: Οµίίπε ΡΙ8η» (Πθικό στον Πόλεμο: 
Περίγραµµα Σχεδίου). Επιπρόσθετα, έχουν πάρει οδηγίες να ξεκινή- 
σουν εκπαίδευση πάνω στο ηθικό, βασισμένο σ᾿ αυτό το 


Περίγραμµα Σχεδίου. 


9ἱΓ Βθ6γηαγά ΜοηίςοπιθΘ!γ 
ΕΙεΙά ΜαΓ5ΠαΙ οἱ Αἰαππείη 
Διοικητής Βρετανικών Δυνάμεων του Ρήνου 

ΗΘΙΚΟ ΣΤΗ ΜΑΧΗ 
ΑΝΑΛΥΣΗ 


Κεφάλαιο 1. Η ποιότητα του ηθικού 


1. Στον πόλεμο, το ηθικό πολλών ανδρών ανυψώνεται και οἱ 
χαρακτήρες τους σφυρηλατούνται και δένονται κατ αναλογία µε τις 
ταλαιπωρίες και τους κινδύνους που καλούνται να αντιμετωπίσουν. 
Αυτοί οι άνδρες συχνά διακρίνονται στο πεδίο της µάχης για τις θαρ- 
ραλέες και τολμηρές πράξεις τους, Και αντέχουν µε απαράμιλλο σθέ- 
νος και υπομονή τα εμπόδια που απλώνονται μπροστά τους. 


2. Ωστόσο, κάποιοι άλλοι άνδρες, µπορεί κάτω από την πίεση 
των κακουχιών και των κινδύνων να παραδοθούν στο φόβο και την 
κούραση και να αφήσουν τους χαρακτήρες τους να αλλοιωθούν. Αυτή 
η αλλοίωση συνήθως παίρνει τη µορφή της κάµψης του ηθικού, το 
οποίο έχει σαν αποτέλεσµα την ατολµία και την ατηµέλητη εμφάνιση. 
Στη µάχη, άνδρες οι οποίοι δεν λυγίζουν, εμφανίζονται καθαροί και 
γεμάτοι ενέργεια, ενώ όσοι λυγίζουν θα είναι βρώμικοι και ατηµέλητοι. 
Παρομοίως, οι άτολµοι Αξιωματικοί κατά τη διάρκεια παύσης εχθρο- 
πραξιών θα βρίσκονται να σέρνονται στις ακαθαρσίες κάποιου υπο- 
γείου, ενώ οι αγγελιοφόροι και διαβιβαστές τους αποκομµµένοι από 
το φως της ηµέρας, θα προσπαθούν να κάνουν τη δουλειά τους υπό 
το φως ενός τρεμάμενου κεριού. Σ᾽ αυτές τις τελευταίες περιπτώσεις 
παρατηρείται µια γενικότερη αλλοίωση του χαρακτήρα εξαιτίας της 
µερικής παράδοσης στο φόβο. 


3. Σε ακραίες περιπτώσεις, άνδρες οι οποίοι φοβήθηκαν, 
κατέρρευσαν σε υπέρμετρο βαθµό. Χωρίς να έχουν πλέον τον απόλυ- 
το έλεγχο του εαυτού τους, «μεταμορφώθηκαν» σε πρόβατα ή λαγούς, 
χωρίς να μπορούν να δράσουν µόνοι τους ή να σκεφτούν ΟρΘολογι- 
κά. Τα ένστικτά τους γίνανε σαν αυτά µιας αγέλης. Γίνανε δηλαδή ή 
παράλυτοι από φόβο ή κυριευµένοι από ένα παραλογιζόµενο πανικό. 
Αυτοί οι άνδρες είναι µικρές εξαιρέσεις, αλλά είναι αυτοί που υπενθυ- 
µίζουν την αξία του υψηλού ηθικού. Ο καλός στρατιώτης -- αυτός µε 
υψηλό ηθικό --δεν παραδίνεται στο φόβο και διατηρεί το επίπεδό του. 
Ο κακός στρατιώτης -- αυτός µε χαμηλό ηθικό -- γίνεται ανίκανος να 
δράσει από µόνος του και κατά µία έννοια έχει αποβάλλει ένα κομµά- 
τιτης προσωπικότητάς του. 


4. Το ηθικό είναι µία πνευματική και ηθική αξία. Είναι µία αξία 
που προσιδιάζει στα ανθρώπινα όντα, επειδή είναι απαραίτητα προ- 

Ἰόν ενός μυαλού µε συνείδηση. Είναι αυτό που στο πεδίο της µάχης 
κρατά τους άνδρες στο επίπεδο της ανθρωπιάς. Αλλά το επίπεδο της 
ανθρωπιάς δεν είναι αρκετό επειδή το ισχυρότερο ανθρώπινο ένστικτο 
είναι το ένστικτο της επιβίωσης. Το ηθικό επίσης είναι εκείνο το οποίο 
εμφανίζει τον κρυμμένο ηρωισµό του ανθρώπου έτσι ώστε να κατανι- 
κήσει την επιθυμία του να διαλέξει τον εύκολο δρόμο και να παραδοθεί 
στο φόβο. Η αρετή αυτή η οποία συντηρείτην ανθρώπινη αξιοπρέπεια 
στη µάχη και ταυτόχρονα αναπτύσσει τον ανθρώπινο ηρωισμµό είναι το 
υψηλό ηθικό. 


5. Είναι απαραίητο τώρα να ξεκαθαρίσουµε τι δεν είναι το 
υψηλό ηθικό. Δεν είναι η ικανοποίηση ή η ευχαρίστηση που γεννάται 
από την ευκολία ή την άνεση των συνθηκών διαβίωσης. Και τα δύο 
αυτά περιέχουν ένα ἴχνος εφησυχασμού, µια αποδοχή της πολυτέλει- 
ας ὡς αυτοσκοπό. Το υψηλό ηθικό είναι κάτι πολύ περισσότερο από 
οτιδήποτε από αυτά. Γι’ αυτό προὐποθέτει απαραίτητα την ικανότητα 
του ανθρώπου να νικήσει ταλαιπωρίες και κινδύνους και να συνεχίσει 
το έργο του. 


6. Το υψηλό ηθικό δεν επιτυγχάνεται µόνο µέσω της φυσικής 
κατάστασης και της υγείας. Είναι σηµαντικό να µη συγχέουµε τη φυσι- 
κή ευεξία µε το ηθικό. Τα χαρούμενα πρόσωπα ανδρών µετά από ένα 
καλό παιχνίδι ποδοσφαίρου δεν απεικονίζουν απαραπητα πρόσω- 
πα ανθρώπων µε Καλό ηθικό. Το ηθικό είναι περισσότερο πνευμµατι- 
κή παρά σωματική αξία. Είναι η αποφασιστικότητα να υπερνικήσεις 
εμπόδια. Είναι το ένστικτο το οποίο οδηγεί τον άνθρωπο µπροστά και 
ενάντια στις επιθυμίες του. 


7. Το υψηλό ηθικό δεν είναι η ευτυχία. Π ευτυχία ίσως να είναι 
ένας παράγοντας που συμβάλει στη διατήρηση του ηθικού για µεγάλη 
περίοδο, δεν είναι όµως Τίποτε περισσότερο απ’ αυτό. Ένας άνδρας 
µπορεί να είναι δυστυχισµένος αλλά µπορεί ακόµα, κανονικά και 
χωρίς παράπονα, να προωθηθεί και να αμυνθεί κατά την έννοια του 
ορισμού. 


8δ. Το υψηλό ηθικό δεν είναι η σκληρότητα. Κάποιοι πολύ σκλη- 
ροί άνδρες σ᾿ αυτόν τον πόλεμο αποδείχτηκαν πολύ απογοητευτικοί 
εν δράσει. Η σκληρότητα είναι ένα σωματικό και όχι πνευματικό προ- 
σόν. Οι σκληροί άνδρες συχνά παρουσιάζουν µια μεμονωμένη πράξη 
ανδρείας. Το ηθικό ὠστόσο, δεν είναι µια αξία η οποία παράγει µια στιγ- 
µιαία πράξη. Το ηθικό επηρεάζει τη συμπεριφορά ανά πάσα στιγµή. 

9. Ἐν συντομία, το υψηλό ηθικό είναι η αξία εκείνη η οποία 
είναι καλή από µόνη της και κρυμμένη σ᾿ όλους τους ανθρώπους. 
Είναι αυτό που διατηρεί την ανθρώπινη ακεραιότητα. Είναι αυτό που 
επιτρέπει στον άνθρωπο να υπερνικήσει το φόβο και την κούραση. 
Είναι αυτό που εμπλέκεται µε την ιδέα της συνείδησης, αλλά δεν πρέ- 
πει να το συγχέουµε µε τη φυσική κατάσταση ή µε την ευτυχία ή µε την 
ανθεκτικότητα. 


Κεφάλαιο 2. Βασικοί παράγοντες του ηθικού 


10. Είναι τώρα απαραίτητο να λάβουμε υπόψη ποιοι παράγο- 
ντες συνιστούν το ηθικό του στρατιώτη στην ένταση της μάχης. Συγκε- 
κριµένοι παράγοντες που µπορεί να περιγραφούν ὡς απαραίητες 
συνθήκες, χωρίς τις οποίες, το υιμηλό ηθικό δεν µπορεί να υπάρξει. 
Αυτοί οι 4 βασικοί παράγοντες είναι: 


(1) Η Ηγεσία 
(2) Π Πειθαρχία 
(3) ΠΗ Συντροφικότητα 


(4) Ο Αυτοσεβασμός 
Ένας πέμπτος παράγοντας, η «Αφοσίώση σ’᾿ ένα Σκοπό», πρέπει να 
υπάρχει αλλά δεν είναι απαραίτητο να ασκεί επιρροή σ’ όλους τους 
στρατιώτες. Εν κατακλείδι, υπάρχουν αναρίθµητοι τέτοιοι παράγο- 
ντες Οἱ οποίοι είναι µεγάλης σηµασίας αλλά δεν καθιστούν απαραίτη- 
τες συνθήκες. 


Κεφάλαιο 2. Ο Πρώτος Παράγοντας -- Η Ηγεσία 


11. Σε πρώτο πλάνο, το ηθικό βασίζεται στην Ηγεσία. Το υψηλό 
ηθικό είναι απίθανο να επιτευχθεί χωρίς καλούς ηγήτορες. Αυτή η αξία 
της ηγεσίας είναι που πρέπει να μελετηθεί. 


12. Τα ανθρώπινα όντα είναι κατά βάση όµοια, αφού ορισµέ- 
να κοινά χαρακτηριστικά ισχύουν για όλα τα άτοµα σε διάφορους βαθ- 
μούς. Στη µάχη το πιο σηµαντικό από αυτά τα χαρακτηριστικά είναι 
ο φόβος. Όλοι οι άνδρες φοβούνται κάποια στιγµή, άλλοι σε μικρό 
και άλλοι σε µεγάλο βαθµό. Τις στιγµές του φόβου συνενώνονται και 
Ψάχνουν καθοδήγηση. Ψάχνουν για το πρόσωπο που θα πάρει τις 
αποφάσεις και θα δώσει οδηγίες. Ψάχνουν για έναν ηγέτη. 

19. Σε περίοδο πολέ- 
µου ο ηγέτης έχει ευκαιρίες 
που δεν έχει στην ειρήνη. Οι 
δυσκολίες, οι κίνδυνοι και 
οι ταλαιπωρίες στο πεδίο 
της µάχης αναγκάζουν τους 
άντρες να Ψάχνουν για την 
ηγεσία, χωρίς την οποία, 
μπορούν να κάνουν στην 
ειρήνη. Σε κάτι τέτοιες στιγ- 
µές οι άντρες είναι αδύ- 
ναµοι να στέκονται μόνοι 
τους. Βρίσκουν το φορτίο 
υπερβολικά µεγάλο για να 
το αντεπεξέλθουν και τους 
εαυτούς τους άνισους απέ- 
ναντι στην αποστολή. Ο 
ηγέτης από τη µεριά του 
αποδέχεται το φορτίο των 
άλλων, και κάνοντας αυτό, 
κερδίζει την ευγνωμοσύνη τους και το δικαίωµα να ηγηθεί αυτών. 


14. Λάβετε υπόψη µία Διμοιρία εν δράσει µπροστά στη γραµ- 
µή. Οι άνδρες της είναι όλων των τάξεων και όλων των τύπων. Βρί- 
σκονται εκεί επειδή είχαν υπακούσει σε µία µεγάλη σειρά από διαταγές 
τις οποίες ήταν ευκολότερο να τις υπακούσουν παρά να τις παρακού- 
σουν. Όμως τώρα έρχεται η δοκιμασία. Είναι ευκολότερο γΙ’ αυτούς να 
µην υπακούσουν στις διαταγές. Είναι ευκολότερο γΙ’ αυτούς να παρα- 
μείνουν εκεί που είναι πίσω από το λόφο και να µην προχωρήσουν 
πάνω στην κορυφή έχοντας σε πλήρη θέα τον εχθρό που απλώνε- 
ται από κάτω περιμένοντας. Η κυρίαρχη κινητήρια δύναμη που τους 
Οδηγεί πάνω στην κορυφή του λόφου είναι ο ηγήτορας τους. Είναι η 
αξία της ηγεσίας του πάνω απ’ όλα, η οποία εμπνέει τους άνδρες στη 
ὁράση. 


15. Αυτοί οι άνδρες αναγνωρίζουν στον ηγέτη τους κάποια αξία 
την οποία οι ίδιοι δεν κατέχουν. Την αξία της απόφασης. Ο φόβος κάνει 
τους άνδρες νωθρούς και αναποφάσιστους, ανίκανους να αποφασί- 
σουν ή να ενεργήσουν για τον εαυτό τους. Η δύναμη του ηγέτη πάνω 
στους άντρες του, βασίζεται στην ικανότητά του να ξεφεύγει από την 
«παράλυση του φόβου», και κάνοντας αυτό, τους καθιστά ικανούς να 

κάνουν το ίδιο. Π ορθότητα της απόφασης του ηγήτορα είναι άσχετη. 
Αυτό που μετράει είναι ότι µία απόφαση πρέπει να παρθεί και ότι ο ηγέ- 
της είναι αυτός που οφείλει να επωμιστεί την ευθύνη για τη λήψη της 
απόφασης. Ο ηγέτης είναι αναγκαίο να πείσει τους άνδρες του για την 
ορθότητα της απόφασης, ακόµη κι αν ο ίδιος είναι αβέβαιος για την ίδια 
του την κρίση. Αν ο ηγέτης αποφασίσει, οι άνδρες θα ακολουθήσουν 
και θα πολεμήσουν. Αν υπάρξει αναποφασιστικότητα, θα διστάσουν 
και θα το σκάσουν. Εν συντομία: «Πολέμα και επιβίωσε» ή «Φοβήσου 
και θα σκοτωθείς», ο ηγέτης είναι αυτός που θα αποφασίσει. 


16. Η δύναμη της απόφασης του ηγέτη έγκειται στην ικανότη- 
τά του να µένει ατάραχος κατά τη διάρκεια της Κρίσης. Η ηρεμία του 
αποτρέπει τον πανικό και η αποφασιστικότητά του υποχρεώνει σε 
ὁράση. Από αυτό προκύπτει ότι ο ηγέτης οφείλει να φοβάται λιγότε- 
ρο από τους άντρες του. Δεν είναι ανάγκη να µην αισθάνεται καθό- 
λου φόβο, καθώς οι άντρες έχουν ανάγκη από µία ανθρώπινη φιγού- 
ρα να τους διοικεί. Αυτό που πρέπει να κάνει είναι να δημιουργήσει µία 
ατμόσφαιρα αυτοπεποίθησης, έτσι ώστε να δείχνει στους άντρες του 
ότι φοβάται λιγότερο από αυτούς. Πρέπει να έχει το κουράγιο να στέ- 
κεται σταθερά όταν οι άνδρες του διστάζουν. Από την άποιψη αυτή, ο 
ηγέτης θα κριθεί από τη δύναμη της σκέψης και της δράσης του στην 
κρίση. Ο φόβος καταστρέφει την ικανότητα της σκέψης και παραλύει 
τη ὁράση. Ο ηγέτης πρέπει να συνεχίσει να σκέφτεται μακρύτερα από 
τους άντρες του και οι σκέψεις του πρέπει να καταλήγουν σε πράςεις. 
Το μεγαλύτερο προσόν ενός ηγέτη είναι η ικανότητα να ὅρα Φφυσιολο- 
γικά σε ανώµαλες καταστάσεις, να συνεχίζει να σκέφτεται ορθολογικά 
όταν οι άνδρες του έχουν πάψει να σκέφτονται, να είναι αποφασιστι- 
κός στην πράξη όταν έχουν παραλύσει από φόβο. 


17. Ο σκοπός της εκπαίδευσης πρέπει να είναι, αρχικά, να δια- 
λέξουμε αυτούς που έχουν µέσα τους δυνατότητες ηγεσίας, και ύστε- 
ρα, να αναπτύξουν αυτές τις δυνατότητες. Αυτό επιτυγχάνεται δίνο- 
ντας σε έναν ηγήτορα ευθύνες. Ο χαρακτήρας ενός ηγέτη θα σφυρη- 
λατηθεί ανάλογα µε την ευθύνη την οποία έχει αναλάβει. Η θέση του 
ως άνδρα υπεύθυνο για τις ζωές και την ευημερία των ανδρών του 
πρέπει να έχει αντίκτυπο πάνω του. Στη µάχη, η απασχόλησή του µε 
τα θέµατα των ανδρών του θα του αφήσει λίγο χρόνο για να ασχοληθεί 
µε τους δικούς του φόβους. Το γεγονός και µόνο της ευθύνης θα βαρύ- 
νει τη δύναμη της απόφασης του ηγέτη και θα τον γεμίσει µε αυτοπε- 
ποίθηση πως µπορεί να χειριστεί οποιαδήποτε κρίση. 

18. Η εκπαίδευση επίσης πρέπει να ψάξει να εξοπλίσει τον 
ηγέτη Και µε άλλες αξίες, οι οποίες θα τον βοηθήσουν στο έργο του. 
Ένας ηγέτης πρέπει να είναι ικανός, να έχει αυτοπεποίθηση, να είναι 
σταθερός και δίκαιος στις σχέσεις του µε τους άντρες του, να είναι 
σαφής και συγκεκριμένος στις διαταγές του, να δίνει προσοχή στις 
διοικητικές λεπτομέρειες, να προετοιμάζει εκ των προτέρων τους 
άντρες του για όποια νέα εμπειρία ενδέχεται να συναντήσουν. Όλα 
αυτά είναι σηµαντικά. Αλλά ποτέ δε μπορούν να αντικαταστήσουν (α) 
την απόφαση κατά τη δράση και (β) την ηρεμία κατά την κρίση. Αυτά 
τα δύο είναι τα ζωτικής σηµασίας γνωρίσματα ενός ηγήτορα, µε τα 
οποία θα επιτύχει και Χωρίς τα οποία θα αποτύχει. 


19. Αυτές οι δύο ζωτικής σημασίας αξίες υπάρχουν σε διαφορε- 
τικό βαθµό σε κάθε ηγέτη. Οι άντρες οι οποίοι τις κατέχουν σε ελάχιστο 
βαθµό, μπορούν παρ’ όλα αυτά να γίνουν ικανοί ηγήτορες αν εκπαιδευ- 
τούν µε τις αξίες τις οποίες έχουµε ήδη απαριθµήσει. Αυτοί οι ηγέτες 
πρέπει σε πρώτη φάση, να είναι αποτελεσματικοί. Αυτή η αποτελεσµα- 
τικότητα από µόνη της Θα έχει επίπτωση στους άνδρες και ως εκ τού- 
του δημιουργείται ένα κλίµα εμπιστοσύνης το οποίο εν µέρει αντισταθµί- 
ζει οποιαδήποτε έλλειψη προσωπικότητας. Από αυτό συνεπάγεται, ότι 
η εκπαίδευση µπορεί να κάνει τους άνδρες ικανούς αλλά όχι εξαιρετι- 
κούς ηγήτορες. 


20. Ὑπάρχει και µία άλλη άποψη της ηγεσίας σε σχέση µε το 
ηθικό. Ο καλύτερος τύπος του ηγέτη είναι αυτός ο οποίος κερδίζει το 
σεβασμό και το θαυμασμό των αντρών του επειδή κατέχει συγκεκριµέ- 
νες αξίες και ιδανικά που δεν έχουν αυτοί. Ένας βάναυσος ηγέτης που 
περιφρονεί τα αισθήµατα των ανδρών του δε θα τους εµφυσήσει την 
αξία του αυτοσεβασμού. Το ηθικό των τµηµάτων που διοικεί ανεξάρτη- 
τα από τις αξίες τις οποίες έχει ο ίδιος ως ηγέτης δεν θα είναι ένα από 
τα υψηλότερα. Αυτό το θέµα θα εξεταστεί αργότερα στον τέταρτο βασι- 
κό παράγοντα του ηθικού. Εδώ, το µόνο που πρέπει να τονιστεί, είναι 
ότι η ικανότητα να εµφυσήσει την αξία του αυτοσεβασμού στα τµήµα- 
τα τα οποία διοικεί, θα μπορούσε να περιγραφεί ως το τρίο σπουδαίο 
γνώρισμα ενός ηγέτη. 


21. Εξάλλου, είναι σηµαντικό να διαπιστώσουμε ότι ενώ οἱ 
άνδρες εξαρτώνται από τα λόγια ενός ηγέτη, μπορούν ταυτόχρονα να 
αναπτύξουν ανεξάρτητη δράση από µόνοι τους και είναι ακόµη ικα- 
νοί να πάρουν από µόνοι τους αποφάσεις. Οι Βρετανοί στρατιώτες 
έχουν πολύ εγγενή χαρακτήρα και προσωπικότητα. Αυτό που χρειά- 
ζεται είναι να δώσει ο ηγήτορας τις αρχικές και ζωτικής σημασίας οδη- 

γίες µε τις οποίες οι άνδρες θα εργαστούν. Αν ο ηγέτης δώσει τις απα- 
ραίτητες οδηγίες, οι άντρες θα φέρουν σε πέρας την αποστολή θαυ- 
µάσια. Οποιοσδήποτε Αξιωματικός ο οποίος έχει υπηρετήσει στην 
πρώτη γραµµή µπορεί να παράγει πολλά τέτοια παραδείγματα. Αυτές 
είναι οἱ στιγμές κατά τις οποίες ένας Αξιωματικός αισθάνεται θαυμα- 
σμµό για την αξία των στρατιωτών των οποίων ηγείται. 


22. Το υψηλό ηθικό µπορεί να δημιουργηθεί σε ένα στενό περι- 
βάλλον από ένα καλό ηγέτη. Αλλά µία Διμοιρία ή ένας Λόχος προφα- 
νώς επηρεάζονται από τα γενικότερα συναισθήματα που υπάρχουν 
στη Μεραρχία ή στο Στρατό. Το υψηλό ηθικό σηµαίνει εμπιστοσύ- 
νη στη Διοίκηση και στο Σχέδιο. Ένας δυνατός ηγέτης στον υψηλότε- 
ρο βαθµό µπορεί να έχει µεγάλη επιρροή στη γενικότερη συµπεριφο- 
ρά των ανδρών της Διμοιρίας του. Ωστόσο, δε µπορεί να επηρεάσει 
τις κινήσεις τους στα τελευταία ζωτικής σημασίας µέτρα µιας επίθεσης. 
Από την άλλη, ένας δυνατός ηγέτης στο χαμηλότερο βαθµό µπορεί να 
εμπνεύσει τους άντρες του να φέρουν σε πέρας άψογα µία µεμονω- 
µένη επίθεση, αλλά δε µπορεί να διατηρήσει το ηθικό τους επ’ αόρι- 
στο αν υπάρχει έλλειψη εμπιστοσύνης στα ανώτερα κλιμάκια της Διοί- 
κησης ή στο Σχέδιο. Σε αυτό τον πόλεμο, ορισμένες σκηνές από τις 
εκστρατείες σε Αφρική και Ιταλία απεικονίζουν τέλεια και τις δύο πλευ- 
ρές αυτής της σκέψης. 


239. Ένας ηγέτης δε µπορεί να διοικήσει χωρίς πειθαρχία. Ο 
στόχος του πρέπει να είναι να δημιουργήσει ένα τόσο πειθαρχηµένο 
τµήµα ανδρών, που όλες του οἱ διαταγές θα υπακούγονται αµέσως. 
Αυτό το συνήθειο της υπακοής στις διαταγές του ηγέτη πρέπει να το 
έχουν εμπεδώσει τόσο πολύ οι άνδρες του έτσι ώστε να συνεχίσουν 
να πολεμούν ακόµη και αν αυτός πέσει. Αυτός ο στόχος δε µπορεί να 
επιτευχθεί χωρίς πειθαρχία. Ο δεύτερος παράγοντας του ηθικού είναι 
η πειθαρχία. 


Κεφάλαιο 4 -- Ο δεύτερος Παράγοντας -- Η Πειθαρχία 


24. Ο σκοπός της πειθαρχίας είναι η κατανίκηση του φόβου. Για 
να καθοριστεί επαρκώς η καλύτερη μέθοδος για να γίνει αυτό, απαιτεί- 
ται να γίνει µία ανάλυση του τι σηµαίνει φόβος. 


25. Ὑπάρχουν δύο πτυχές του φόβου. Ο φόβος µπορεί να εκδη- 
λωθεί ξαφνικά σ᾿ έναν άνθρωπο δια µέσου της φαντασίας του. Ένα 
πτώμα σε ένα χαντάκι ή ένας τάφος στο πλάι του δρόμου θα του 

υπενθυµίζουν διαρκώς τον κίνδυνο της θέσης του. Ξαφνικά, θα διατι- 
στώσει ότι από µόνος του κινδυνεύει να σκοτωθεί. Είναι µία λειτουρ- 
γία της πειθαρχίας να οχυρώνει το μυαλό έτσι ώστε να συμβιβαστεί 
µε δυσάρεστες εικόνες και να τις αποδεχθεί σαν φυσιολογικά καθηµε- 
ρινά περιστατικά. Ο φόβος, επίσης µπορεί να κρύβεται σ’᾿ έναν άντρα 
κατά περιόδους ρουτίνας στη µάχη. Κάτι τέτοιες στιγµές, ο µαχητής 
έχει την ευκαιρία να εκτιμήσει τους κινδύνους που περιστοιχίζουν τη 
ζωή του. Ο φόβος, ο οποίος πηγάζει από τις σκέψεις του, µπορεί να 
μειώσει τόσο πολύ το θάρρος ενός άντρα, ώστε να τον κάνει νευρικό 
και φοβισμένο. Η πειθαρχία δυναμώνει το μυαλό έτσι ώστε να γίνεται 
αδιαπέραστο από τη διαβρωτική επιρροή του φόβου. Διδάσκει τους 
άνδρες να περιορίζουν τις σκέψεις τους εντός συγκεκριμένων απολύ- 
των ορίων. Τους εµπεδώνει τη συνήθεια του αυτοελέγχου. 


26. Το θεμέλιο του φόβου έγκειται στην επίγνωση του κινδύνου. 
Αυτό από µόνο του είναι υγιές. Ένας άντρας ο οποίος έχει επίγνω- 
ση του κινδύνου, αυτόματα παίρνει µέτρα για να προστατευτεί. Μόνο 
όταν ο φόβος κυριαρχήσει στο μυαλό του γίνεται επικίνδυνος και οδη- 
γεί σε πανικό. Οι άνδρες θα πρέπει να παροτρυνθούν να πολεμήσουν 
το φόβο µε θάρρος, έτσι ώστε να προχωρήσουν ή να αμυνθούν και όχι 
να αδρανήσουν. 


27. Ο άνθρωπος γνωρίζει τον κίνδυνο όταν αισθάνεται ότι αντι- 
τίθεται σε κάτι πιο δυνατό από αυτόν. Με άλλα λόγια όταν αισθάνεται 
ότι ο δικός του εξοπλισμός είναι άνισος σε σχέση µε αυτόν του εχθρού. 
Είναι σηµαντικό για ένα στρατιώτη ν᾿ απορρίψει το ατομικό του αίσθη- 
μα και να γίνει ζωτικό κομμάτι του Τάγματος του, της Μεραρχίας του 
και του Σ. Στρατού του. Όσο μεγαλύτερο είναι το κλιμάκιο στο οποίο 
γνωρίζει ότι ανήκει, τόσο περισσότερο θα υπολογίζει στη δύναμη του 
εξοπλισμού του και τόσο λιγότερο θα φοβάται. Εδώ είναι που φαίνε- 
ται η αξία της πειθαρχίας, καθώς µπορεί να βοηθήσει έναν άνθρωπο 
ν᾿ αποβάλει την ταυτότητά του και να γίνει µέλος ενός μεγαλύτερου και 
δυνατότερου τµήµατος. Κατ’ αυτόν τον τρόπο μπορούμε να θεωρή- 
σουμµε ότι κατανικά το φόβο. 


28. Αυτό το συλλογικό πνεύμα που δημιουργείται από την πει- 
θαρχία βοηθά τους ανθρώπους να αντιμετωπίσουν το άγνωστο. Τη 
νύχτα, Οἱ άντρες που βρίσκονται στη πρώτη γραµµή φοβούνται το 
άγνωστο που απλώνεται µπροστά τους. Στη µάχη, ανά πάσα στιγµή, 
φοβούνται τα νέα και τρομακτικά όπλα που µπορεί ο εχθρός να χρησι- 

µοποιήσει εναντίον τους. Αντιλαμβάνονται ότι αυτά τα δεδοµένα µπο- 
ρεί να φέρουν τον κίνδυνο κοντά τους. Η ικανότητά τους όµως ν᾿ αντι- 
µετωπίζουν τέτοιους κινδύνους αυξάνεται πάρα πολύ όταν νιώθουν 
µέρος ενός τµήµατος. Το τµήµα τους είναι µία γνωστή και δεδομένη 
παράμετρος που αισθάνονται ότι είναι ικανό να σταθεί απέναντι στους 
άγνωστους κινδύνους που τους περιβάλουν. 


29. ΠΗ μέθοδος µε την οποία επιτυγχάνεται η κατανίκηση του 
Φόβου είναι η ενοποίηση των ανδρών σε ένα τµήµα όπου βρίσκονται 
κάτω από υποταγή σε διαταγές. Οι άνδρες είναι απαραίτητο να είναι 
ενωμένοι για να δώσουν τον καλύτερό τους εαυτό. Έτσι, η πειθαρ- 
χία ψάχνει να εµμφυσήσει σε όλες τις βαθμίδες το αίσθηµα της ενότη- 
τας εξαναγκάζοντας τους να υπακούν τις διαταγές σαν ένας. Αυτή η 
υπακοή είναι η αναπόσπαστη προὐπόθεση της καλής πειθαρχίας. Οἱ 
άνδρες µαθαίνουν να κερδίζουν αυτοπεποίθηση και θάρρος κάνοντας 
όλοι τα ίδια πράγματα. Μοιράζονται δύναμη και ικανοποίηση από το 
Λόχο τους. Οι προσωπικότητές τους συγχωνεύονται στη µεγαλύτερη 
και δυνατότερη ταυτότητα του τµήµατος τους. 


30. Οιάνδρες πρέπει να µάθουν να υπακούν διαταγές όταν όλα 
τους τα ένστικτα λένε το αντίθετο. Πρέπει να µάθουν να υπακούν κάτω 
από την πίεση του άγχους, γιατί έτσι θα ενεργήσουν σε περιπτώσεις 
κινδύνου. Πρέπει να µάθουν να φέρνουν σε πέρας την αποστολή τους 
κάτω απ’ όλες τις συνθήκες, και παρά τις όποιες δυσκολίες. Μ᾽ αυτό 
τον τρόπο, η µάζα των ανθρώπων µε χαλαρά ιδανικά, µε τα κλάµατά 
τους και τις αδυναμίες τους, µπορεί να µετατραπεί σε ένα σύνολο ενω- 
µένο, έτοιµο για δράση σε κάθε παράγγελµα του ηγέτη του. 


3Ί. ΗΠ πειθαρχία βοηθά τους άνδρες να δείξουν σθένος απένα- 
ντι στην κούραση και στις κακουχίες, ενώ παράλληλα τους βοηθά να 
κατανικήσουν το Φόβο. Τους καθιστά ικανούς να υπερνικήσουν τις 
όποιες δυσκολίες θα μπορούσαν να τους εἴκαν καταβάλει σε περίο- 
δο ειρήνης. Αυτή η σταθερότητα στη διαρκή ταλαιπωρία και κούραση 
είναι η αξία η οποία συχνότερα απαιτείται να διακρίνει το στρατιώτη. 
Ατομικό ψυχικό σθένος και συναδελφικό θάρρος είναι τα δίδυµα παρά- 
γωγα της πειθαρχίας. 


32. Η πειθαρχία υποδηλώνει την ιδέα του καθήκοντος. Τίποτα 
δε µπορεί να επιτευχθεί µέσα σε µια Κρίση από έναν άνθρωπο χωρίς 
την αίσθηση του καθήκοντος. Ο φρουρός του φυλακίου υπερασπίζε- 
ται το έδαφος του σε επικείµενη επίθεση, επειδή έχει την αίσθηση του 

καθήκοντος ως προς αυτούς που βρίσκονται πίσω του. Αυτή η αίσθη- 
ση εµποτίζεται στους άνδρες µε την πειθαρχία, επειδή τους διδάσκει 
να υπακούν σε διαταγές ὡς κάτι το αυτονόητο, να γνωρίζουν ότι είναι 
λάθος να µην υπακούσουν και να µην τις εκτελέσουν σωστά και επει- 
δή είναι καθήκον τους να το κάνουν. Για το στρατιώτη, αυτή η αντίλη- 
Ψη του καθήκοντος δεν περιλαμβάνει έννοιες όπως η Ελευθερία ή η 
Αυτοκρατορία ή η Δημοκρατία. Στη µάχη, η αίσθηση του καθήκοντος 
ενός στρατιώτη περιορίζεται µόνο στους φίλους που βρίσκονται γύρω 
του. Η ενθάρρυνση αυτής της αίσθησης είναι η δουλειά των μικρών 
ηγετών. Οἱ υπόλοιπες έννοιες ανήκουν στη σφαίρα της πολιτικής. 


30. Ένας συγκεκριμένος τύπος εκπαίδευσης είναι αυτός που 
µπορεί να προκαλέσει τους άνδρες να προχωρήσουν µπροστά σε µία 
επίθεση απλά και µόνο από φόβο γιατις συνέπειες που θα υποστούν 
αν δεν το κάνουν. Αυτό ισχύει µόνο για τους πιο αδύναµους και πιο 
ασθενικούς από τους άνδρες οι οποίοι είναι µικρής αξίας στη µάχη. 
Αυτός ο τύπος εκπαίδευσης είναι ένα απαραίτητο κομμάτι της πειθαρ- 
Χίας αλλά δε µπορεί σε καμία περίπτωση να συγχέεται µε το σύνολο. 


34.  Ο τύπος της εκπαίδευσης που αναφέρθηκε στην προηγού- 
µενη παράγραφο, ο οποίος υπονοεί κάποια τραχύτητα και σκληρότη- 
τα, έχει την αξία του. Τα υλικά αγαθά είναι πλέον τόσο ύπουλα, ώστε 
υπάρχει κίνδυνος αυτή η παλιοµοδίτικη ιδέα της πειθαρχίας να εξα- 
Φφανιστεί. Αυτό δεν πρέπει να συµΡεί. Οι στρατιώτες δεν θα κερδίσουν 
στη µάχη αν προηγουμένως δεν έχουν εκπαιδευτεί σκληρά. ΟΙ επιρρο- 
ές από τη Χαλαρότητα της πολιτικής ζωής πρέπει να αντικατασταθούν 
µε τις τεράστιες απαιτήσεις της στρατιωτικής εκπαίδευσης. Οι στρατι- 
ώτες πρέπει να ξεχάσουν τις απολαύσεις της ειρηνικής περιόδου και 
να συγκεντρωθούν στην πραγματικότητα του πολέμου. 


35. Περιληπτικά, η πειθαρχία αποσκοπεί στο να κατανικήσει το 
Φόβο συνενώνοντας τους άνδρες σε ένα σύνολο συνεκτικό και ενωµέ- 
νο κάτω από κοινές διαταγές. Σκοπεύει να δημιουργήσει ένα σύνολο 
αρκετά δυνατό, τα µέλη του οποίου να είναι ικανά να αντιμετωπίσουν 
επιτυχώς κινδύνους και δυσκολίες που από µόνοι τους θα ήταν ανή- 
µποροι να αντιμετωπίσουν. Κατ’ αυτό τον τρόπο προάγει τη συντρο- 
φικότητα, που είναι ο τρίος παράγοντας του ηθικού. 


Κεφάλαιο 5. Ο τρίτος Παράγοντας - Η Συντροφικότητα 


36. Το ηθικό δε µπορεί να είναι καλό αν οι άνδρες δε νιώθουν 
στοργή ο ένας για τον άλλο. Ένα αίσθηµα φιλίας πρέπει να αναπτυ- 

Χθεί μεταξύ τους το οποίο θα έχει σαν αποτέλεσµα την ανάπτυξη του 
πνεύματος της συντροφικότητας. Ένα Σ. Στρατού αποτελείται από 
ανθρώπινα όντα, οπότε, όσο Κι αν µπορεί ένας ηγέτης να εμπνεύσει 
τους άντρες του, όσο απόλυτη και αν είναι η πειθαρχία στο εσωτερι- 
Κό του, το ηθικό μεταξύ των αντρών θα είναι σκληρό και άπονο αν η 
ζεστασιά της συντροφικότητας δεν προστίθεται σ᾿ αυτά. Ο πόλεμος, αν 
και θεωρείται δύσκολη υπόθεση, δεν είναι απαραίτητα τόσο ζοφερός. 
Οι άνδρες πρέπει να γελάνε και να αστειεύονται μεταξύ τους, να απο- 
λαμβάνουν ο ένας την παρέα του άλλου και να διασκεδάζουν ακόµα 
και όταν η ζωή τους βρίσκεται σε κίνδυνο. 


3ύ. Αυτό το πνεύμα της συντροφικότητας πρέπει να ξεκινά από 
το επίπεδο της συγκρότησης του πιο μικρού τµήµατος και να φτάνει 
µέχρι και το επίπεδο ολόκληρου του Σ. Στρατού. Η σημασία της ενθάρ- 
ρυνσης των ανδρών να δεθούν μεταξύ τους και να συνταυτίσουν τους 
εαυτούς τους µε τις Μονάδες τους έχει ήδη τονιστεί. Θα είναι απαραί(- 
τητο να γίνουν σημαντικές προσπάθειες µε σκοπό να προαχθεί το 
πνεύμα της συντροφικότητας. Οι νεότεροι Διοικητές πρέπει να σχεδι- 
άσουν να καλλιεργήσουν αυτό το πνεύμα κατά τον ἴδιο τρόπο µε τον 
οποίο σχεδιάζουν να εκπαιδεύσουν τους άντρες τους να πυροβολούν. 
Οι άντρες δεν πρέπει να μετακινούνται από Μονάδα σε Μονάδα, ούτε 
καν από Διμοιρία σε Διμοιρία, εκτός αν συντρέχουν σοβαροί λόγοι, οι 
οποίοι όµως πρέπει να γίνουν σαφείς και στους άντρες. Κάποιος ο 
οποίος έχει υπηρετήσει για πολύ καιρό μεταξύ φίλων, στην ἴδια Διμοι- 
ρία, θα λάβει βοήθεια απ’ αυτούς κατά τις δυσκολίες της µάχης. Θα 
αισθάνεται ότι όλοι γύρω του έχουν αποθέµατα θάρρους, πάνω στα 
οποία µπορεί να στηριχτεί. Θα υπάρχει ένα αίσθημα σταθερότητας, 
και από αυτό θα αναπτυχθεί η αποφασιστικότητα να προχωρήσουν 
μπροστά, να αμυνθούν µαζί, ακόµη και να πεθάνουν µαζί. Σε περίο- 
δο πολέμου, µε τις βαριές απώλειες και τις συνεχείς ενισχύσεις, διατι- 
στώνεται ότι αυτή η συντροφικότητα µπορεί να χτιστεί πιο γρήγορα µε 
την εξασφάλιση ότι οι νέες αφίξεις ως ενισχύσεις ανήκουν στο τµήµα 
της Βρετανίας από το οποίο έχει συγκροτηθεί το τµήµα και στο οποίο 
ανήκει την περίοδο της ειρήνης. 


3δ. Η συντροφικότητα βασίζεται στη στοργή και στην εµπιστο- 
σύνη, που έχει αναπτυχθεί µεταξύ των αντρών, η οποία παράγει µία 
ατμόσφαιρα αμοιβαίας ευχαρίστησης και ένα αίσθηµα αλληλεξάρτη- 
σης. Οι άντρες μαθαίνουν να έχουν εμπιστοσύνη ο ένας στον άλλο και 
να εξαρτώνται ο ένας από τον άλλο, σύµφωνα µε τις ικανότητες του 
καθενός. Το πλήρωμα ενός άρματος, µία ομάδα πολυβολητών ή ένα 

τµήµα Πεζικού, δε συνεργάζονται καλά μεταξύ τους απλά Και µόνο 
επειδή είναι πειθαρχηµένοι και καθοδηγούνται σωστά. Το κάνουν επει- 
δή εμπιστεύονται ο ένας τον άλλο και επειδή έχουν δεθεί μεταξύ τους 
από στοργή η οποία δεν εκφράζεται µε λέξεις αλλά εµφανίζεται στην 
πραγματικότητα. 


39. Η συντροφικότητα είναι το τέλειο αντίδοτο στο φόβο επειδή 
δίνει σ᾿ έναν άνδρα φίλους. Ένας άντρας πρέπει να κάνει φίλους µέσα 
στη Διμοιρία του. Φίλους τους οποίους θα σέβεται και θα θαυμάζει. Στη 
µάχη, αυτοί οἱ φίλοι θα τον αποτρέψουν από το να αισθάνεται µόνος. 
Ένας άνδρας µόνος θα τα βρει σκούρα όταν έρθει η στιγµή ν᾿ αντιµε- 
τωπίσει τους κινδύνους στην πρώτη γραµµή. Ένας άνδρας µόνος είναι 
ένας άνδρας φοβισμένος. Αν έχει φίλους θα αντλήσει δύναμη από την 
παρουσία τους και θα είναι ανήσυχος να µην τους απογοητεύσει στο 
πεδίο της µάχης. Θα επιδιώξει να Φέρει σε πέρας την εργασία που 
αναλογεί σ᾿ αυτόν, στο πλήρωμά του ή στο τµήµα του. Θα αισθάνε- 
ται ντροπή αν δεν µπορεί να βοηθήσει τους φίλους του στα καθήκο- 
ντά τους και να κρατήσει τη θέση του διτλα τους στην πρώτη γραµ- 
µή. Όλοι οι άνδρες έχουν µέσα τους µια δόση γενναιοδωρίας και ανι- 
διοτέλειας και είναι αυτές οἱ αξίες που φανερώνονται στη συµπεριφο- 
ρά τους απέναντι στους φίλους τους. Η φιλία αναγκάζει τους άνδρες 
να δώσουν τον καλύτερό τους εαυτό. 


40. Ἐν κατακλείδι, η συντροφικότητα είναι ζωτικής σηµασίας 
για Το υψηλό ηθικό επειδή περιβάλει έναν άντρα µε µια ατµόσφαι- 
ρα ζεστασιάς και δύναμης ακριβώς τη στιγµή που αισθάνεται κρύο 
και αδυναμία. Ενθαρρύνει τα ποιοτικότερα ένστικτα του και οι απαιτή- 
σεις της φιλίας χρησιμεύουν για να τον ενισχύσουν στη µάχη. Αυτές οι 
απαιτήσεις είναι επίσης µία πρόκληση για την αυτοεκτίµησή του, µία 
αξία η οποία θα μελετηθεί παρακάτω. 


Κεφάλαιο 6. Ο τέταρτος Παράγοντας -- Η Αυτοεκτίµηση 


41. Κανένας άνθρωπος δε µπορεί να θεωρείται ότι έχει υψηλό 
ηθικό αν του λείπει η αἴσθηση της αυτοεκτίµησης. Οι στρατιώτες πρέπει 
να ενθαρρύνονται να σέβονται τους εαυτούς τους ανά πάσα στιγµή και 
κάτω από όλες τις συνθήκες. Αυτή η αξία της αυτοεκτίµησης εµπλέκε- 
ται µε την πειθαρχία και τη συντροφικότητα σε τέτοιο βαθµό ώστε ίσως 
να είναι λάθος, και σίγουρα δύσκολο, να τη διαχωρίσεις. Αλλά κανένας 

άνθρωπος δεν θα έχει υιμηλό ηθικό αν δεν κατέχει µία αξία µεγαλύτερη 
και ευρύτερη από τη συντροφικότητα και την πειθαρχία. 


42. Η αυτοεκτίμηση υποδηλώνει τη θέληση του ανθρώπου να 
διατηρήσει προσωπικά πρότυπα συμπεριφοράς. Ένας άνθρωπος 
που σέβεται τον εαυτό του δεν θα ανεχτεί να κυκλοφορεί ατηµέλητος, 
ούτε το κατάλυµά του να είναι βρώμικο. Ακόμα και στη µάχη, θα βρει 
τρόπο και χρόνο να περιποιηθεί την προσωπική του εμφάνιση. Είναι 
δουλειά των υπαξιωματικών να φροντίσουν για τη διατήρηση αυτού 
του βαθμού πειθαρχίας. Η δουλειά των Αξιωματικών είναι να ενθαρ- 
ρύνουν και να εµμφυσήσουν τον αυτοσεβασμό. Ο Αξιωματικός θα πρέ- 
πει να επιμένει ανηλεώς στη διατήρηση των προσωπικών προτύ- 
πων. Ωστόσο, ταυτόχρονα, πρέπει να επιτρέπει στους άντρες του να 
καταλαβαίνουν ότι τους εκτιµά και τους σέβεται σαν ανθρώπινα όντα. 
Οι στρατιώτες αξίζουν συμπεριφορά ανθρώπινη και πρέπει να ελέγ- 
Χονται µε την πειθαρχία. Αν ένας Αξιωματικός το κάνει αυτό, τότε θα 
κερδίσει το σεβασμό των αντρών του, την ἴδια στιγµή που ο ίδιος τους 
παρέχει την αίσθηση του αυτοσεβασμού. 


49. Η αποδοτικότητα δεν είναι άσχετη µε τον αυτοσεβασμό. Η 
αίσθηση µιας δουλειάς που έγινε εξαιρετικά, ενός δύσκολου εγχειρή- 
µατος που ολοκληρώθηκε επιτυχημένα, είναι απαραίτητα για την επί- 
τευζη καλής Ψυχολογίας. Οι άνδρες θα πρέπει να λαμβάνουν τα εύση- 
μα για την ικανότητά τους να φέρουν σε πέρας τις εργασίες που τους 
ανατίθενται. Θα πρέπει να αισθάνονται ότι είναι καλοί στρατιώτες και 
επομένως σημαντικοί στη συνείδηση άλλων ατόμων. Οι άνδρες µπο- 
ρούν να πειστούν γι αυτό το γεγονός, όταν τους δείχνουμε εµπιστο- 
σύνη. Ένας άνδρας που νιώθει ότι του δείχνουν εμπιστοσύνη, θα νιώ- 
θει επίσης ότι είναι ικανός και θα αρχίσει αµέσως να σέβεται τον εαυτό 
του. Θα έχει εμπιστοσύνη στην ικανότητά του να πολεμά. Οι άνδρες 
οι οποίοι νιώθουν ότι τους εμπιστεύονται κερδίζουν αυτοπεποίθηση. 
Αυτή είναι η δουλειά του Αξιωματικού, να πείσει τους άντρες του ότι 
τους εμπιστεύεται. 


44. Ο αυτοσεβασμός είναι µία αρετή η οποία θα αναπτυχθεί ανα- 
πόφευκτα αν υπάρχουν οι τρεις ουσιώδεις παράγοντες οι οποίοι έχουν 
ήδη εξεταστεί. Είναι αλήθεια ότι χωρίς αυτοσεβασμό είναι αδύνατο να 
υπάρχει καλή Ψυχολογία. Είναι επίσης αλήθεια, ότι αν τα επίπεδα της 
ηγεσίας, της πειθαρχίας και της συντροφικότητας είναι υψηλά, τότε και 
ο αυτοσεβασμµός θα είναι αντίστοιχα σε υψηλά επίπεδα. 

Κεφάλαιο 7. Επιπρόσθετος Παράγοντας - Αφοσίωση σ’᾿ ένα 
Σκοπό 


45. Είναι αδύνατο η Αφοσίωση σ᾿ ένα Σκοπό να είναι είτε βασι- 
κός είτε συμπληρωματικός παράγοντας για να υπάρχει υψηλό ηθικό. 
Είναι ένας παράγοντας ο οποίος από µόνος του βρίσκεται κάπου ανά- 
µεσα σ᾿ αυτές τις δύο κατηγορίες. 


46. Είναι σηµαντικό να ξεκαθαρίσουµε κάποιες παρανοήσεις 
οι οποίες συνδέονται µε την επίδραση του Σκοπού στη διάπλαση του 
ηθικού. Οι άνδρες δεν πολεμούν πρωταρχικά για ένα Σκοπό, δεν προ- 
χωρούν προς επικίνδυνα εδάφη για την επιδίωξη κάποιου ιδανικού, 
δεν πολεμούν πλέον όπως ενδεχομένως είχαν κάνει οι Σταυροφόροι 
πριν πολύ καιρό. Πολεμούν επειδή διατάσσονται να το κάνουν, και το 
κάνουν καλά ή κακά ανάλογα µε τη βαρύτητα των διάφορων παραγό- 
ντων, οι οποίοι έχουν ήδη εξεταστεί. 


47. Οι στρατιώτες δεν επηρεάζονται σηµαντικά από το Σκοπό. 
Υπάρχουν και εξαιρέσεις, αλλά κυρίως πολεμούν για λόγους που 
δεν έχουν καµία σχέση µε την Ελευθερία ή τη Δημοκρατία. Ρητορικές 
δηλώσεις οι οποίες υποστηρίζουν ότι ο στρατιώτης «πρέπει να ξέρει 
το λόγο για τον οποίο μάχεται και ν᾿ αγαπά αυτό που ξέρει», πρέπει 
να µην επιτρέπεται να συγχέουν την κατάσταση. Το γεγονός είναι ότι 
ο στρατιώτης πολεμά µε κρύα καρδιά αντί να νιώθει µια φλόγα µέσα 
του. 


48. Αυτό δεν έγκειται τόσο στους εκάστοτε ηγέτες. Μερικοί 
πολεμούν για τον ίδιο λόγο που πολεμούν και οι άντρες τους. Οἱ πιο 
έξυπνοι πολεμούν επειδή από καρδιάς πιστεύουν σε αυτό για το οποίο 
μάχονται. Αυτοί οι ηγήτορες είναι συνήθως οι Καλύτεροι στο Στρατό 
και ασκούν τη µεγαλύτερη επιρροή. Έτσι, αριθµητικά ο Σκοπός είναι 
µικρής σηµασίας αλλά είναι ένας πανίσχυρος παράγοντας, επειδή Οἱ 
ηγέτες επηρεάζονται σε µεγάλο βαθµό απ’ αυτόν. 


49. Έχει αποδειχθεί ότι οι άνδρες δεν ενδιαφέρονται ιδιαίτερα 
για τους λόγους για τους οποίους πολεμούν. Αντίθετα, οι Αξιωμµατι- 
κοί θα πρέπει να είναι πεπεισμένοι για την ορθότητα του Σκοπού πριν 
ηγηθούν των ανδρών τους. Οι άνδρες, οι οποίοι δεν καθοδηγούνται 
σωστά, δεν µπορεί να θεωρηθεί ότι έχουν υψηλό ηθικό. 


50. Οι παραπάνω τοποθετήσεις πρέπει να μετριαστούν. Η 
βασική παραδοχή είναι ότι ο πόλεμος έχει γίνει αποδεκτός από τους 
ανθρώπους. Η Δημοκρατία δε µπορεί ν᾿ αντιταχθεί στη θέληση της 

πλειοινηφίας των πολιτών. Ο στρατιώτης, σαν πολίτης, θα πρέπει 
επομένως να πειστεί για την ορθότητα του Σκοπού. Τουλάχιστον η 
αντίδρασή του στην κήρυξη του πολέμου πρέπει να δείχνει συναί- 
νεση, ακόµη κι αν εκφράζεται µε παθητικό τρόπο. Δε θα πρέπει να 
είναι αιχμάλωτος σ᾿ αυτή τη κατάσταση. Ο τρόπος για να γίνει η αλλα- 
γή αυτής της παθητικής αποδοχής σε ενεργό ενθουσιασμό στη µάχη 
έχει ήδη αποδοθεί στους τέσσερις βασικούς παράγοντες. Παρ᾽ όλα 
αυτά, τποτα απ’ όσα έχουν αποτυπωθεί εδώ δεν πρέπει να ερµηνευ- 
τούν ως ελαχιστοποίηση της επιρροής του Σκοπού στους Αξιωμµατι- 
κούς και στους άντρες οι οποίοι παρακινούνται απ’ αυτόν. Γι’ αυτούς 
τους λίγους, ο Σκοπός θα είναι ένας παράγοντας στήριξης και ενίσχυ- 
σης και ενδεχομένως μεγαλύτερης σηµασίας από οποιονδήποτε από 
τους άλλους τέσσερις. 


5Ί. Όλες αυτές οι παρατηρήσεις ισχύουν για τους στρατιώτες 
που μάχονται σ’ έναν πόλεμο σαν αυτόν. Υπάρχουν στιγµές που µερι- 
κοί άντρες θα πιαστούν από ένα Σκοπό και θα παρουσιάσουν εκπλη- 
κτικές πράξεις ηρωισμού. Γι αυτούς τους άνδρες δεν απαιτούνται οἱ 
συνηθισμένοι δεσμοί πειθαρχίας που ενώνουν και δυναμώνουν τους 
άλλους. Η αφοσίωσή τους στο Σκοπό είναι από µόνη της υπεραρκε- 
τή. Ούτε απαιτείται το είδος ηγέτη που περιγράψαµε. Αυτοί από µόνοι 
τους θα είναι όλοι τους ηγέτες. Τέτοιους άνδρες κανονικά πρέπει να 
τους περιγράφουµε ὡς αντάρτες ή εξεζητηµένους μαχητές, φανατι- 
κά αφοσιωµένους σε µια πολιτική, θρησκευτική ή εθνική ιδέα. Αυτούς 
τους άνδρες δεν θα πρέπει να τους συγχέουµε µε τους στρατολογηµέ- 
νους -- στρατιωτικοποιηµένους στρατιώτες στους οποίους αναφέρεται 
αυτό το έγγραφο. 


Κεφάλαιο 8. Βοηθητικοί Παράγοντες 


52. Ὑπάρχουν ορισµέ- 
νοι παράγοντες που συντε- 
λούν δυναμικά στην ανύψω- | 
ση του ηθικού αλλά αυτοί από 
µόνοι τους δεν αποτελούν 
απαραίητη προὐπόθεση γι’ 
αυτό. Είναι πιθανό να υπάρ- 
χει υψηλό ηθικό χωρίς κανέ- - 
ναν από αυτούς τους βοηθη- / 
τικούς παράγοντες, αλλά είναι 

δύσκολο. Κι αυτό γιατί απαιτεί τα υψηλότερα επίπεδα ηγεσίας και πει- 
θαρχίας και τα ισχυρότερα αισθήµατα συναδελφικότητας και αυτοσε- 
βασμού. Ὑπό κανονικές συνθήκες, ένας ή περισσότεροι από αυτούς 
τους βοηθητικούς παράγοντες θα πρέπει να είναι παρόντες. Τέτοιοι 
παράγοντες υπάρχουν πολλοί, εδώ θα αναλυθούν όµως µόνο λίγοι. 


55. Η Επιτυχία. Το υψηλό ηθικό είναι πιθανό να υπάρχει ακόµα 
και µετά από µια ήττα, αλλά όχι κατά τη διάρκεια παρατεταμένης περι- 
όδου συνεχών ηττών. Σ᾽ αυτές τις περιπτώσεις η εμπιστοσύνη στην 
ηγεσία αναπόφευκτα θα εξασθενήσει. Η επιτυχία βοηθά στην επίτευξη 
υψηλού ηθικού µε τη δηµιουργία εμπιστοσύνης στον ηγήτορα και στη 
Διοίκηση. Αυτός ο παράγοντας δεν απαιτεί περαιτέρω ανάλυση. 


ρ4. Η Ιστορία του Συντάγματος. Το πνεύµα Μονάδος µπορεί 
να αποτελέσει έναν ισχυρό παράγοντα στη δηµιουργία υψηλού ηθικού. 
Ένας στρατιώτης, όσο περισσότερο αισθάνεται τον εαυτό του ν᾿ ανα- 
γνωρίζεται διαμέσου της Μονάδας στην οποία ανήκει, τόσο υψηλότερο 
θα είναι το ηθικό του, µε την προὐπόθεση πάντα ότι έχουν εκπληρω- 
θεί οι τέσσερις βασικοί παράγοντες. Ωστόσο, πρέπει να γίνει κατανο- 
ητό ότι όχι µόνο µπορεί να υπάρεει υψηλό ηθικό χωρίς τους δεσμούς 
της Μονάδας, αλλά και ότι τα Συντάγματα µε µεγάλη παράδοση δεν 
έχουν απαραίητα από κάτω τους ισχυρά Τάγματα. Υπάρχει διαφορά 
μεταξύ της συντροφικότητας και του πνεύματος Μονάδος. Η συντροφι- 
κότητα πηγάζει από τα αισθήµατα φιλίας τα οποία δημιουργούνται και 
αναπτύσσονται μεταξύ ενός μικρού συνόλου ανδρών οι οποίοι ζουν, 
εργάζονται και πολεμούν µαζί. Το πνεύμα Μονάδος είναι η υπερηφά- 
νεια του στρατιώτη για την ιστορία της Μονάδος του και την αποφασι- 
στικότητα του να φανεί αντάσιος αυτής. Μόνο θετικά µπορεί να προκύ- 
ψΨουν απ’ αυτό το πνεύμα, το οποίο θα πρέπει συνεχώς να ενθαρρύνε- 
ται. Ωστόσο, δεν αποτελεί βασικό παράγοντα του ηθικού, επειδή κατά 
την ένταση της µάχης η πλειοψηφία των ανδρών δεν θα αντλεί δύναμη 
από τις δόξες του παρελθόντος, αλλά θα ψάχνει για βοήθεια από τους 
ηγέτες της και τους συντρόφους της. Με άλλα λόγια, οι περισσότεροι 
άνδρες δεν πολεμούν καλά επειδή οι πρόγονοι τους πολέμησαν καλά 
στη Μάχη του Μίντεν δυο αιώνες πριν, αλλά επειδή η Διμοιρία τους 
ή το Τάγμα τους έχει καλούς ηγήτορες, είναι πειθαρχηµένο και έχει 
αναπτύξει τα αισθήματα της συντροφικότητας και του αυτοσεβασμού 
σ’ όλους τους βαθμούς και σ᾿ όλα τα επίπεδα. Δεν είναι η αφοσίωση 
σε κάποια αρχαία ιστορία της Μονάδας εκείνη η οποία στυλώνει τους 
άνδρες κατά τη διάρκεια της Κρίσης. Είναι η αφοσίωση στους συντρό- 
Φους που βρίσκονται δίπλα τους και στους ηγέτες τους που βρίσκονται 


«47 - 


μπροστά τους. Κρίθηκε σκόπιµο να επεξεργαστεί αυτή η άποψη επει- 
δή το πνεύμα Μονάδος συχνά αναφέρεται είτε ὡς ο µοναδικός παρά- 
γοντας που µετράει στη µάχη, είτε επικρίνεται ως ασήµαντος. Η αλή- 
θεια είναι ότι έχει µεγάλη αξία αν υπάρχει ο χρόνος και η ευκαιρία να 
το εμπεδώσουν οι στρατιώτες. Στα τελευταία στάδια αυτού του πολέ- 
µου, η κατάσταση µε τις συνεχείς ενισχύσεις δεν επέτρεψε στους Αξι- 
ὠματικούς να εµφυσήσουν στους άντρες τους την πίστη για κάτι σηµα- 
ντικότερο από το Τάγµα τους, επειδή αυτοί προέρχονταν από διάφο- 
ρα άλλα Συντάγματα. Αυτό υπήρξε λυπηρό, όχι όµως καταστροφικό. 
Εν συντομία, το Πνεύμα Μονάδος βοηθά στην ανύψωση του ηθικού 
και θα έπρεπε να χρησιµοποιηθεί ως ένας τρόπος για την ανάπτυξη 
του ηθικού όταν ο χρόνος και οι περιστάσεις το επιτρέπουν. Αλλά δεν 
είναι και δεν µπορεί να είναι υποκατάστατο του ηθικού. 


5ο. Η Προσωπική Ευτυχία. Ένας άνθρωπος θα πρέπει να 
αισθάνεται χαρούμενος όταν νιώθει ότι η προσωπική του ζωή είναι σε 
τάξη. Τίποτα δε µπορεί να αποδυναμώσει έναν άνθρωπο περισσότε- 
ρο από ένα πρόβλημα στο σπίτι, Το οποίο θα τον αναγκάσει να σκέ- 
Φτεται το πρόβλημα αυτό αντί να έχει το νου του στον εχθρό. Γυρίζει 
το μυαλό του στην ειρήνη και στην επιθυµία να ζήσει εκείνη τη στιγµή 
που είναι αναγκαίο να στυλώσει τον εαυτό του απέναντι στην πιθανό- 
τητα του θανάτου. Δεν πρέπει να του επιτραπεί ποτέ να ξεχάσει ότι η 
δουλειά του είναι να πολεμήσει. Θα πρέπει να σκοτώσει τον εχθρό και 
για να γίνει αυτό πρέπει να εκθέσει τον εαυτό του σε κίνδυνο. Οτιδή- 
ποτε αποδυναμώνει τη θέλησή του για µάχη και τον εκθέτει θα πρέπει 
να θεωρηθεί ότι αποδυναμώνει το ηθικό του. Ένας στρατιώτης είναι 
πρώτα στρατιώτης και µετά οικογενειάρχης. Θα πρέπει να κοιτά µπρο- 
στά προς τον εχθρό και όχι πίσω προς το σπίτι. Δεν είναι όλοι οι στρα- 
τιώτες που επηρεάζονται από προβλήµατα που συμβαίνουν στο σπίτι. 
Κάποιοι άνδρες ευδοκιμούν στις δυστυχίες και πολεμούν όλο και πιο 
σθεναρά επειδή κρατούν µια κρυφή πικρία µέσα τους. Αυτοί οι άνδρες 
είναι η μειονότητα, µια πολύ µικρή μειονότητα. Είναι η υπενθύμιση ότι 
η ευτυχία από µόνη της δε µπορεί να επιφέρει υψηλό ηθικό. 


56. Η Διοίκηση. Η καθημερινή ζωή του ανθρώπου πρέπει να 
είναι καλά οργανωμένη. Έτσι, οι σκληρές συνθήκες οι οποίες του επι- 
βάλλονται στην εκπαίδευση για να του εµμφυσήσουν την πειθαρχία 
δεν αποκλείουν την επιθυμία καλών συνθηκών διαβίωσης. αι στην 
πρώτη γραµµή το ηθικό του στρατιώτη θα βελτιωθεί κατά πολύ αν 
οι διοικητικές ρυθμίσεις είναι Καλές και αν τον διαβεβαιώσουν ότι θα 
ζήσει υπό κατάλληλες συνθήκες, µε ένα λογικό Χρονικό διάστηµα ανα- 

Ψυχής και άνεσης όταν θα εγκαταλείψει την πρώτη γραµµή. Τα Χιλιά- 
δες θέµατα που περιλαμβάνονται στον όρο ευημερία είναι όλα σηµα- 
ντικά επειδή βοηθούν το στρατιώτη να διατηρήσει τον αυτοσεβασμό 
του και να δυναµώσει την εμπιστοσύνη του στη Διοίκηση. Εδώ όµως 
πρέπει να τονίσουμε µια προειδοποίηση. Υπάρχει ο κίνδυνος σήµε- 
ρα ο όρος ευημερία να θεωρηθεί από µόνος του ως Σκοπός και όχι 
ως ένας τρόπος για να πετύχουμε το Σκοπό, ὡς ένας τρόπος να δια- 
τηρήσουµε το ηθικό. Η ευημερία από µόνη της δε µπορεί να επιφέ- 
ρει καλή ψυχολογία επειδή είναι απαραίητα µαλακή. Και επειδή έχει 
τονιστεί ότι το ηθικό δε µπορεί να είναι καλό αν η εκπαίδευση δεν έχει 
κάποια σκληρότητα. Οι κακουχίες Και η στέρηση είναι το σχολείο του 
καλού στρατιώτη. Η απραξία και η πολυτέλεια είναι οι εχθροί του. Οἱ 
άνδρες θα μπορέσουν να αντέξουν µεγάλες κακουχίες αν ξέρουν το 
γιατί και αν είναι πεπεισμένοι για την αναγκαιότητά τους. Αίμα, µόχθος, 
δάκρυα και ιδρώτας δεν είναι τπτοτα για κάποιον που προέρχεται από 
την Αγγλική φυλή. Αν οι άνδρες πιστεύουν στην ανάγκη αυτού που 
κάνουν, οι κακουχίες θα αποτελέσουν απλά ένα τονωτικό στο ηθικό 
τους. 


δή. Η Προπαγάνδα. Η επίδραση της μοντέρνας προπαγάνδας 
στην ανύψωση του ηθικού του στρατιώτη είναι ίσως µια νέα εξέλιξη. 
Το ηθικό ενός άνδρα βελτιώνεται πάρα πολύ όταν αισθάνεται ότι οι 
προσπάθειες του εκτιμούνται και επευφημούνται, όχι µόνο από τους 
συντρόφους του και τους Αξιωματικούς του, αλλά απ’ όλο τον κόσµο. 
Αξιοσημείωτα αποτελέσματα µπορεί να επιτευχθούν µε τη χρήση και- 
νούριων μεθόδων δημοσίευσης. Αυτά τα αποτελέσµατα θα επτιτευ- 
Χθούν µόνο αν διαφοροποιηθούν ο στρατιώτης που μάχεται στην 
πρώτη γραµµή από το στρατιώτη που υπηρετεί πίσω από τις γραµ- 
µές. Ο τελευταίος συχνά δουλεύει σε βαρετές, µονότονες εργασίες και 
υπολείπεται σε κίνητρα για συνθήκες µάχης. Είναι καλό για το ηθικό 
του η δουλειά αυτή που προσφέρει να δημοσιεύεται στον τύπο. Δεν 
εἶναι σωστό όµως να δίνεται η ἴδια αξία σε έναν πολυβολητή και σε 
έναν γραφέα του επιτελείου. Η διακριτή διαφορά µεταξύ αυτών που 
ρισκάρουν τη ζωή τους στη µάχη µε τον εχθρό, µε αυτούς που δεν το 
κάνουν δεν θα πρέπει να παραβλέπεται. Ο πολεμιστής στρατιώτης, 
έτσι δοξασµένος, σύντομα θα πειστεί για τη σηµαντικότητά του. Αυτό 
το τεχνητά τεκμηριωμένο αίσθηµα της σηµαντικότητας είναι µία αξία 
χαμηλότερου επιπέδου Και μικρότερη σε διάρκεια από τον αυτοσεβα- 
σµό, αλλά δεν παύει να είναι μεγάλης στιγµιαίας αξίας. 

Κεφάλαιο 9. Επίλογος 


5δ. Εν συντομία, το υψηλό ηθικό έχει οριστεί ὡς η αξία που 
κάνειτους άνδρες ν᾿ αντέχουν και να δείχνουν θάρρος σε στιγμές κού- 
ρασης και κινδύνου. Η καλλιέργεια του ηθικού βασίζεται στην εκπαί(- 
δευση των ηγετών, στην εμφάνιση της πειθαρχίας, στην ενθάρρυνση 
της συντροφικότητας και στην καλλιέργεια του αυτοσεβασμού. Οι ηγέ- 
τες θα πρέπει να έχουν πίστη στο Σκοπό τους και θα πρέπει να δίνουν 
σηµασία σε αναρίθµητους παράγοντες υπολογίσιµης αλλά δευτερευ- 
ούσης σημασίας. 


59. Ο άνθρωπος είναι ακόµη το σημαντικότερο όπλο στον 
πόλεμο. Η εκπαίδευσή του είναι το πιο σηµαντικό θέµα στη διαµόρφω- 
ση ενός πολεμικού Στρατού. Όλες οι μοντέρνες επιστήµες είναι στραµ- 
µένες στη βοήθειά του αλλά από τις πράξεις του εξαρτάται το αποτέ- 
λεσµα στη µάχη. ΤΟ ΗΘΙΚΟ ΤΟΥ ΣΤΡΑΤΙΩΤΗ ΕΙΝΑΙ Ο ΠΙΟ ΣΗΜΙΑ- 
ΝΤΙΚΟΣ ΠΑΡΑΓΟΝΤΑΣ ΣΤΟΝ ΠΟΛΕΜΟ. 

Η Οµιλία Του Στρατηγού Πάττον στους Στρατιώτες 


Μέρος Ι, Η υποκείµενη έρευνα 


Όποιος είδε ποτέ την ταινία «Πάτον» δεν µπορεί να ξεχάσει ποτέ 
την έναρξη. Ο Τζορτζ Κάμπελ Σκοτ, σκιαγραφόντας τον Πάτον, να στέ- 
κεται µπροστά σε µία τεράστια αμερικανική σηµαία, δίνει την εκδοχή 
του για την ομιλία του Πάτον προς την Τρίτη Στρατιά την δη Ιουνίου 
1984, την παραμονή της συμμαχικής εισβολής στη Γαλλία, µε το Κὠδι- 
κό όνοµα «ΟνεγιοΓά» (απόλυτος άρχοντας). Η απόδοση της ομιλί- 
ας του Πάτον από τον Σκοτ ήταν αρκετά εξευγενισµένη, ώστε να µην 
προσβάλει πολλούς άτολµους Αμερικάνους. Ευτυχώς οι Αμερικανοί 
στρατιώτες που πολέμησαν στο Δεύτερο Παγκόσμιο Πόλεμο δεν ήταν 
τόσο άτολµοι. 


Μετά από µία από τις διαλέξεις µου σχετικά µε το στρατηγό 
Πάτον, µίλησα µε έναν απόστρατο στρατηγό, που ήταν στενός φίλος 
του Πάτον και είχε τοποθετηθεί µαζί του τη δεκαετία του ᾿90 στα τεθω- 
ρακισµένα, µου εξήγησε ότι η ταινία ήταν µία πολύ καλή απεικόνιση 
του Πάτον ως τρόπος που εκείνος ήθελε οι άντρες του και το κοινό να 
τον βλέπει, σαν έναν τραχύ και ζωηρό διοικητή. 

Υπήρχε µια εξαίρεση παρόλα αυτά σύμφωνα µε το στρατηγό. 
Στην πραγματικότητα ο Πάτον ήταν ένας πολύ πιο βλάσφημος οµιλη- 
τής απ’ όσο η ταινία τόλµησε να δείξει. Ο Πάτον είχε µια µοναδική ικα- 
νότητα γύρω από τη βλασφημία. Στη διάρκεια µιας κανονικής συζή- 
τησης μπορούσε απλόχερα να σκορπίσει χυδαίες λέξεις µε αυτά που 
έλεγε και οι ακροατές του δύσκολα να το αντιληφθούν. Μιλούσε τόσο 
εύκολα και χρησιμοποιούσε αυτές τις λέξεις µε τέτοιο τρόπο, που φαι- 
νόταν φυσικό γΙ’ αυτόν να μιλάει έτσι. Μπορούσε όταν το επιθυμούσε 
να επιλέγει τη χρήση βωμολοχιών στην κουβέντα του κατά τρόπο που 
να τον καθιστά εὐγλωττο. Όταν ρωτήθηκε από τον ανιψιό του για την 
αισχρολογίατου ο Πάτον είπε: «Όταν θέλω οι άντρες µου να θυμούνται 
κάτι σηµαντικό, που πραγματικά να τους εντυπιώνεται, τους το δίνω µε 
Χυδαίο τρόπο. Μπορεί να µην ακουστεί ωραία σε µια παρέα κυριών 
μεγάλης ηλικίας στη διάρκεια απογευµατινής συγκέντρωσης για τσάι, 
αλλά βοηθάει τους στρατιώτες µου να το θυμούνται. Δεν µπορείς να 
διοικείς ένα στρατό χωρίς βωμολοχίες και πρέπει οι βωμολοχίες αυτές 
να είναι εύγλωττες. Ένας στρατός χωρίς βωμολοχία δε θα μπορούσε 
να βρει το δρόµο του ούτε µέσα από µία κατουρηµένη χαρτοσακού- 
λα. «Όσο για τα σχόλια που κάνω» συνέχισε µε ένα ελαφρώς ειρωνι- 
Κό χαμόγελο «μερικές φορές µατο Θεό παρασύρομαι από την ευγλωτ- 
τία µου.» Όταν εµφανίστηκα σε ένα τηλεοπτικό σόου του Σαν Ντιέγκο, 
για να συζητήσω σχετικά µε τον Πάτον, µία τηλεθεάτρια που ζούσε σε 
ένα προάστιο του Σαν Ντιέγκο έδειξε ενδιαφέρον για προσωπικούς 
λόγους. Ο άντρας της ήταν υπολοχαγός που υπηρετούσε στο στρατη- 
γείο της Τρίτης Στρατιάς του στρατηγού Πάτον µε κωδικό όνοµα «ΙΙοκγ 
[οπηινα{ά» και γνώριζε το στρατηγό αρκετά καλά. Είχε πρόσφατα πεθά- 
νει και είχε αφήσει στη γυναίκα του ένα κουτί που είχε φέρει σπίτι µαζί 
του, από το Ευρωπαϊκό Θέατρο Επιχειρήσεων. Η κυρία µε προσκάλε- 
σε σπῄτι της να επιθεωρήσω το κουτί και να δω αν υπήρχε τίποτα που 
θα μπορούσε να φανεί χρήσιμο για την έρευνά µου. 


Ανοίγοντας το Κουτί αµέσως την ευχαρίστησα. Μέσα υπήρχε 
ένα από τα περίτου 200 εκτυπωµένα αντίγραφα των µετά τις εττιχει- 
ρήσεις επίσημων αναφορών της Τρίης Στρατιάς του Αμερικανικού 
Στρατού (ΟΠΠοίαἰ υπίίεα δίαΐες ΤΠίΓγα ΑιπΠΥ ΑΠει Αοΐϊοπ Πθρογβ). Είναι 
ένα τεράστιο δίτοµο ιστορικό της Τρίτης Στρατιάς για τις 28δΊ ηµέρες 
της µάχης της στην Ευρώπη. Είπε ότι δεν της ήταν χρήσιμο και ότι θα 
μπορούσα να το έχω, έφυγα µε το νέο θησαυρό µου. 


Όταν έφτασα στο γραφείο µου και το άνοιξα υπήρχαν ογκώ- 
δη βιβλία στο κουτί και εἶκα µία µεγαλύτερη έκπληξη. Κάτω από τις 


-5ὃ- 


αναφορές υπήρχε µία µικρή σωρός από πρωτότυπα σημειώματα της 
Τρίης Στρατιάς, διαταγές και ένα αντίγραφο από καρμπόν της πρωτό- 
τυπης ομιλίας που είχε δακτυλογραφηθεί από κάποιον άγνωστο υπάλ- 
ληλο του «ΙµοΚγ ΤοπΝαΓα» και είχε διανεμηθεί σε όλη την Τρίτη Στρατιά. 


Λίγα χρόνια νωρίτερα εἶχα ανακαλύψει ένα σχεδόν δυσανάγνω- 
στο αντίγραφο από καρμπόν µιας παρόμοιας ομιλίας. Αυτό το αντί- 
γραφο ήρθε από το ΑΙΠΙΥ νΝαΓ 6ο1ἱεᾳϱθ και δωρίστηκε στον τοµέα ιστο- 
ρική βιβλιοθήκη το 1957. 


Αποφάσισα να κάνω λίγη έρευνα για την ομιλία, για να επιτύχω 
την καλύτερη δυνατή, και για να κάνω µία προσπάθεια να ανακαλύ- 
Ψω την ταυτότητα του «άγνωστου στρατιώτη», που είχε μυστικά τοπο- 
γραφήσει και μοιράσει το περίφημο έγγραφο. Ξεκίνησα κοιτώντας στη 
συλλογή µου από παλιά περιοδικά, εφημερίδες και βιβλία, τα οποία 
έγραφαν για τον Πάτον µετά το θάνατό του και δεκάδες άλλα βιβλία 
που έκαναν αναφορές στον Πάτον και την ομιλία του. Ανακάλυψα 
µερικά ενδιαφέροντα γεγονότα. Το πιο ενδιαφέρον από αυτά πιθανόν 
ήταν το ότι ο Τζωρτζ Σ. Σκωτ δεν ήταν ο πρώτος που ερμήνευσε την 
ομιλία. Το 1951, το «Νθνν Απιοεῄο8η ΜαΓοιιγ ΜαοαΖίπθ» είχε τυπώσει 
µία εκδοχή της ομιλίας η οποία ήταν σχεδόν η ίδια εκδοχή που τύπωσε 
ο Τζον Ο’ Ντόνελ στη στήλη του, «ΟαρίίοΙ δἱµΠ», στη Νενν Υοικ Γβίγ 
Νθννς, την 31 Μαΐου 1945. 


Σύµφωνα µε τους εκδότες της ΝθΘν Απιθῄο8π ΜθΓοιΙΥγ, το 
αντίγραφό τους αποκτήθηκε από το Γερουσιαστή Τζόζεφ Κλαρκ 
Μπόλντουιν, ο οποίος εἶχε επιστρέψει από επίσκεψη στα Αρχηγεία 
του Πάτον στην Τσεχοσλοβακία. Μετά την δημοσίευση, το περιοδικό 
έλαβε τόσο µεγάλη αναγνωστική ανταπόκριση, που οι εκδότες αποφά- 
σισαν να προχωρήσουν ακόµη ένα βήμα. 


Προσέλαβαν ένα «διάσημο» ηθοποιό να κάνει µία «μη λογοκρι- 
µένη» ηχογράφηση της ομιλίας του Πάτον. Η ηχογράφηση αυτή επρό- 
κειτο να διατεθεί στους βετεράνους της Τρίτης Στρατιάς και σε οποιον- 
δήποτε άλλο που θα ήθελε να την έχει. Ο όρος «διάσημος» ήταν η 
µόνη αναφορά που έγινε από τους εκδότες σχετικά µε τον ηθοποιό 
της ηχογραφηµένης συνομιλίας. Σε µία μετέπειτα στήλη εξήγησαν: 
«Προσλάβαμε έναν εξαίρετο ηθοποιό, του οποίου η φωνή στο δίσκο, 
είναι σχεδόν αδύνατο να διακριθεί από του Πάτον και µε τον εξοπλισμό 
της ΠΟΑ κάναµε δύο ηχογραφήσεις. Μία ακριβώς όπως την παρέδω- 
σε ο Πάτον, µε την υβριστική γλώσσα ενός καβαλάρη και µία µε πιο 
κατευνασµένες ορισμένες από τις σκληρότερες λέξεις. Το σχέδιό µας 

ήταν να προσφέρουμε στους αναγνώστες µας οποιαδήποτε από τις 
ηχογραφήσεις στο ίδιο κόστος». 


Δυστυχώς, λίγα χρόνια πριν, έλαβε χώρα µία φωτιά στα εκδοτι- 
κά γραφεία, η οποία κατάστρεψε σχεδόν όλους τους παλιούς δίσκους. 
Το όνοµα του ηθοποιού χάθηκε στο ατύχημα. 


Έγινε µόνο µία κύρια ηχογράφηση της ομιλίας. Οι εκδότες του 
περιοδικού, µη θέλοντας να προσβάλλουν ούτε την κυρία Πάτον, ούτε 
την οικογένειά της, ζήτησαν τη συγκατάθεσή της για το εγχείρημα. 
Οι εκδότες εξήγησαν την κατάσταση ὡς εξής: «Ενώ εἴκαµε µονάχα 
τις αυθεντικές ηχογραφήσεις, τις υποβάλαμε στη φίλη µας, την κυρία 
Πάτον και της ζητήσαμε να δεχτεί το σχέδιό µας. Δεν ήταν εμπορικό 
σχέδιο και δεν αναμειγνύετο κάποιο κέρδος. Απλώς θέλαμε να δια- 
τηρήσουµε αυτό που µας φαινόταν αξιόλογο µνηµόνευσης από το 
Δεύτερο Παγκόσμιο Πόλεμο. Οι δικηγόροι µας, µας ενημέρωσαν ότι 
νομικά δε χρειαζόµασταν τη συγκατάθεση της κυρίας Πάτον, αλλά 
εμείς τη θέλαμε)». 


Η κυρία Πάτον αναλογίστηκε το θέµα προσεκτικά και µας έδωσε 
µία απογοητευτική απάντηση. Πήρε τη θέση ότι η ομιλία έγινε από 
το Στρατηγό προς τους άντρες που επρόκειτο να πολεμήσουν και να 
πεθάνουν µαζί του. Δεν ήταν, συνεπώς, µία ομιλία που προοριζόταν 
για το κοινό, ούτε για τις επερχόμενες γενεές. «Πιστεύουμε ότι η κυρία 
Πάτον έχει άδικο. Πιστεύουμε ότι αυτό που είναι θαυμάσιο και αξίζει 
να διατηρηθεί από το Στρατηγό Πάτον εκφράσθηκε σε αυτήν την οµι- 
λία της εισβολής. Το γεγονός ότι χρησιμοποίησε υβριστικές λέξεις ήταν 
καθώς πρέπει. Οι υβριστικές λέξις είναι η γλώσσα του πολέμου. Χωρίς 
αυτές οι πόλεμοι θα ήταν αδύνατοι». 


Όταν η έγκριση της κυρίας Πάτον δεν επρόκειτο να έρθει, ολό- 
Κληρη η επιχείρηση αναστάλθηκε και οι αυθεντικές ηχογραφήσεις 
καταστράφηκαν. Ο Πάτον ήξερε πάντα ακριβώς τι ήθελε να πει στους 
στρατιώτες του και ποτέ δε χρειαζόταν σημειώσεις. Πάντα µίλα- 
γε στους στρατιώτες του χωρίς προσχεδιασµό. Σαν γενικό κανόνα, 
είναι ασφαλές να πούμε ότι ο Πάτον συνήθως έλεγε στους άντρες του 
κάποιες από τις βασικές του σκέψεις και έννοιες σχετικά µε τις από- 
Ψεις του σχετικά µε τον πόλεμο και την τακτική. Αντί για την άδεια, 
δίχως ουσία γενικόλογη ρητορική που συχνά χρησιμοποιούσε ο 
Αϊζενχάουερ, ο Πάτον μιλούσε στους άντρες του µε την απλή, προ- 
σγειωµένη γλώσσα που καταλάβαιναν. Τους έλεγε αληθινά µαθήµατα 
που είχε µάθει, τα οποία θα τους κρατούσαν ζωντανούς. Καθώς ταςξί- 

δευε δια µέσου πεδίων µαχών, πάντα αφιέρωνε χρόνο για να µιλή- 
σει σε στρατιώτες, οµάδες, διµοιρίες, λόχους, τάγματα, συντάγματα, 
μεραρχίες, ή οποιουδήποτε μεγέθους γκρουπ μπορούσε να βρεθεί. 
Σχεδόν η µόνη διαφορά στο περιεχόµενο αυτών των διαλόγων, ήταν 
ότι όσο μικρότερο ήταν το μέγεθος της µονάδας, τόσο πιο «τακτικός» 
ήταν ο διάλογος. Συχνά, έδινε στους άντρες του μερικές συμβουλές 
κοινής λογικής που θα μπορούσαν να ακολουθήσουν για να µην σκο- 
τωθούν ή σακατευτούν. 


Από αναρίθµητες πηγές, άρθρα περιοδικών, αποκόµµατα εφη- 
µερίδων, κινηματογραφικές βιογραφίες και βιβλία, συγκρότησα την 
πληρέστερη δυνατή έκδοση, η οποία περιλαμβάνει όλο το υλικό που 
είναι διαθέσιμο σήµερα. 


Μέρος ΙΙ, Η Οµιλία. Κάπου στην Αγγλία, 5 Ιουνίου 1944 
«Καθίστε». 


Άντρες, αυτές οι φήμες που εκτοξεύουν ορισμένες πηγές, ότι η 
Αμερική θέλει να βγει από αυτό τον πόλεμο, ότι δεν θέλει να πολε- 
µήσει, είναι ένα µάτσο σκατά. Οι Αμερικάνοι λατρεύουν να πολεμούν 
παραδοσιακά. Όλοι οι αληθινοί Αμερικάνοι λατρεύουν τη βρώμα και τη 


σύγκρουση της µάχης. 


Είστε εδώ σήµερα για τρεις λόγους. Πρώτον, είστε εδώ για να 
υπερασττιστείε τα σπίτια σας και τους αγαπημένους σας. Είστε εδώ 
για τον αυτοσεβασμό σας, επειδή δεν θα θέλατε να είστε πουθενά 
αλλού. Τρίτον, είστε εδώ επειδή είστε αληθινοί άντρες και στους αλη- 
θινούς άντρες αρέσει να πολεμούν. Όταν εσείς, ο καθένας από εσάς, 
ήσασταν παιδιά, όλοι θαυμάζατε τον πρωταθλητή στους βόλους, το 
γρηγορότερο δρομέα, το σκληρότερο πυγµάχο, τους μεγάλους µπα- 
σκετµπολίστες και τους πρωταθλητές του ράγκμπι. Οι Αμερικάνοι 
λατρεύουν ένα νικητή. Οἱ Αμερικάνοι δεν θα ανεχθούν ένα χαμένο, οι 
Αμερικάνοι μµισούν τους δειλούς. Οι Αμερικάνοι παίζουν για να νική- 
σουν όλη την ώρα. Δεν θα έδινα δεκάρα τσακιστή για έναν άντρα που 
έχασε Και γέλασε. Γι’ αυτό οι Αμερικάνοι δεν έχουν χάσει ποτέ και ούτε 
θα χάσουν ποτέ έναν πόλεμο. Γιατί η ιδέα της ήττας είναι µισητή σε 
έναν Αμερικάνο. 


Δεν πρόκειται να πεθάνετε όλοι. Μόνο δυο τοις εκατό από εσάς, 
εδώ, σήµερα, θα πεθαίνανε, σε µια µεγάλη µάχη. Δεν πρέπει να φοβά- 

στε το θάνατο. Ο θάνατος µε τον καιρό έρχεται σε όλους τους άντρες. 
Ναι, κάθε άντρας φοβάται στην πρώτη του µάχη. Εάν λέει ότι όχι, είναι 
Ψεύτης. Μερικοί άντρες είναι δειλοί, αλλά πολεμούν το ίδιο µε τους 
γενναίους άντρες ή αναθαρρεύουν βλέποντας άντρες να πολεμούν, 
οι οποίοι είναι εξίσου φοβισμένοι µε εκείνους. Ο αληθινός ήρωας είναι 
ο άντρας που πολεμάει παρόλο που φοβάται. Μερικοί άντρες ξεπερ- 
νούν το φόβο τους σε ένα λεπτό υπό τα πυρά. Για μερικούς, παίρνει 
µια ώρα. Για μερικούς παίρνει µέρες. Αλλά ένας αληθινός άντρας δεν 
θα αφήσει το φόβο του θανάτου να υπερβεί την τιµή του, την έννοια 
του καθήκοντος προς τη χώρα του και την εγγενή ανδρεία του. Η µάχη 
είναι η πιο µεγαλειώδης αντιπαράθεση, στην οποία ένα ανθρώπινο ον 
µπορεί να ενδώσει. Εξωτερικεύει όλα τα καλύτερα και αποκρίνει όλα 
τα ποταπά. ΟΙ Αμερικάνοι περηφανεύονται που είναι άντρες, και είναι 
άντρες. 


Να θυμάστε ότι ο εχθρός είναι εξίσου φοβισμένος µε εσάς και 
πιθανόν περισσότερο. Δεν είναι υπεράνθρωποι. Καθόλη τη διάρ- 
κεια της καριέρας σας στο στρατό, γκρινιάξατε για τα καιψώνια. Αυτό, 
όπως και τα πάντα στο στρατό, έχει ένα συγκεκριµένο σκοπό. Ο σκο- 
πός είναι η εγρήγορση. Η εγρήγορση πρέπει να αναπτύσσεται σε κάθε 
στρατιώτη. Δε δίνω δεκάρα για έναν άντρα που δεν είναι πάντα «στην 
τσίτα». 


Εσείς, άντρες, είστε βετεράνοι, αλλιώς δεν θα ήσασταν εδώ. 
Είστε έτοιμοι γι’ αυτό που έρχεται. Ένας άντρας πρέπει να είναι έτοι- 
µος κάθε στιγµή, εάν θέλει να ζήσει. Εάν δεν είστε έτοιµοι, κάποια 
στιγµή, ένας Γερμανός πουτάνας γιος θα ξεγλιστρήσει πίσω σας και 
θα σας χτυπήσει µέχρι θανάτου. Υπάρχουν τετρακόσιοι διακεκριμένοι 
τάφοι κάπου στη Σικελία, όλοι εξαιτίας ενός άντρα που αποκοιµήθηκε 
την ώρα της δουλειάς. Αλλά είναι Γερμανικοί τάφοι, γιατί πιάσαµε το 
µπάσταρδο να Κκοιµάται πριν από εκείνους. 


Ένας στρατός είναι µία ομάδα. Ζει, κοιμάται, τρώει και πολεμάει 
σαν ομάδα. Τα περί «ατομικού ηρωισμού» είναι ένα µάτσο σκατά. Οι 
µπάσταρδοι που γράφουν τέτοιου είδους πράγματα για τη 98ἱμΓά8Υ 
Ενεπἰπο Ρο5ἱί δεν ξέρουν τίποτα περισσότερο από πραγματική µάχη 
στη φωτιά από ό,τι ξέρουν για γαµήσι! Έχουμε το Καλύτερο φαγητό, 
τον καλύτερο εξοπλισμό, το καλύτερο πνεύμα και τους καλύτερους 
άντρες στον κόσµο. Γιατί, µα το Θεό, πραγματικά λυπάμαι αυτούς 
τους φτωχούς µπάσταρδους που θα πολεμήσουμε. Μα το Θεό, τους 
λυπάμαι. 

Οι άντρες µου δεν παραδίδονται Και δε θέλω να ακούω για 
άντρες υπό τις διαταγές µου, ότι έχουν αικμαλωτιστεί, εκτός κι αν 
έχουν χτυπηθεί. Ακόμη και όταν έχετε χτυπηθεί, µπορείτε ακόµα να 
πολεμήσετε. |αι αυτό δεν είναι μαλακίες. Το είδος του άντρα που 
θέλω να διατάξω είναι ακριβώς σαν τον υπολοχαγό στη Λιβύη, ο οποί- 
ος µε ένα { µ06/ (ΣτΜ: γερμανικό πιστόλι) στο στήθος τίναξε το κρά- 
νος του, παραμέρισε το όπλο µε το ένα χέρι και έσπασε στο ξύλο το 
Γερμαναρά µε το κράνος του. Τότε πήρε το όπλο και βγήκε έξω για να 
σκοτώσει άλλο Γερμανό πριν καλά - Καλά καταλάβουν τι σκατά τους 
χτύπησε. Και όλη αυτήν την ώρα, ο άντρας αυτός είχε µία σφαίρα σφη- 
νωμµένη στον πνεύμονα. Αυτός ήταν ένας πραγματικός άντρας! 


Όλοι οι πραγματικοί ήρωες δεν είναι πολεμιστές παραμυθιών. 
Κάθε άντρας στο στρατό αυτό έχει ένα ζωτικό ρόλο. Ποτέ µη χαλα- 
ρώνετε. Ποτέ µη σκεφτείτε ότι η δουλειά σας είναι ασήμαντη. Κάποιος 
άντρας έχει µια δουλειά να κάνει και πρέπει να την κάνει. Κάθε άντρας 
είναι ένας ζωτικός κρίκος στη σπουδαία αλυσίδα. Τι θα γινόταν αν 
κάθε οδηγός φορτηγού ξαφνικά αποφάσιζε ότι δεν του άρεσε το σφύ- 
ριγµα των βλημάτων πάνω από το κεφάλι του, φοβόταν και έπεφτε 
σε ένα χαντάκι; Ο δειλός µπάσταρδος θα μπορούσε να πει: «Διάολε, 
δε θα τους λείψω εγώ, ένας άντρας στους εκατοντάδες.» Αλλά, τι θα 
γινόταν αν ο καθένας σκεφτόταν έτσι; Πού διάολο θα είµασταν τώρα; 
Τι θα ήταν η χώρα µας, οι αγαπημένοι µας, τα σπίτια µας, ακόµα καιο 
κόσμος; Όχι, διάολε, οι Αμερικάνοι δεν σκέφτονται έτσι. Κάθε άντρας 
κάνει τη δουλειά του. Κάθε άντρας υπηρετεί το σύνολο. Κάθε τµήµα, 
κάθε µονάδα είναι σηµαντικό στο µεγάλο πλάνο αυτού του πολέμου. 
Οι προμηθευτές χρειάζονται να τροφοδοτούν τα όπλα και τους πολεµι- 
κούς εξοπλισμούς για να συνεχίζουμε. Ο αξιωματικός διαχείρισης υλι- 
κού Χρειάζεται για να µας φέρνει φαγητό και ρούχα γιατί εκεί που πάµε 
δεν υπάρχουν και πολλά για να κλέψουμε. Και ο τελευταίος άντρας 
στο Στρατηγείο έχει µία δουλειά να κάνει, ακόµα και αυτός που ζεσταί- 
νει το νερό µας για να µην τρέµουμε. 


Κάθε άντρας δεν πρέπει να σκέφτεται µόνο τον εαυτό του, αλλά 
επίσης το Φφιλαράκι του που πολεμάει διπλα του. Δε θέλουμε δει- 
λούς στο Στρατό αυτό. Πρέπει να σκοτωθούν σαν αρουραίοι. Αν όχι, 
θα πάνε σπίτι µετά από αυτόν τον πόλεμο και θα μεγαλώσουν και 
άλλους δειλούς. Οι γενναίοι άντρες θα μεγαλώσουν κι άλλους γενναί- 
ους άντρες. Σκοτώστε τους αναθεµατισµένους δειλούς και θα έχου- 
µε ένα έθνος από γενναίους άντρες. Ένας από τους πιο γενναίους 
άντρες που είδα ποτέ ήταν ένας φίλος στην κορυφή ενός τηλεγραφι- 


-56 - 


κού στύλου στο µέσο µίας άγριας µάχης στην Τυνησία. Σταµάτησα και 
τον ρώτησα Τι στο διάολο έκανε εκεί πάνω σε µία ώρα σαν και αυτή. 
Απάντησε, «Φτιάχνω το καλώδιο, κύριε!». Βώτησα, «Δεν είναι λίγο 
ανθυγιεινό αυτήν τη στιγµή;». Απάντησε, «Ναι κύριε, αλλά το αναθε- 
µατισµένο καλώδιο πρέπει να φτιαχτεί.» Βώτησα, «Δε σε ενοχλούν 
αυτά τα αεροπλάνα που βομβαρδίζουν το δρόµο;» και απάντησε, «Όχι 
κύριε, αλλά εσείς σίγουρα µε ενοχλείτε!» 


Αυτός ήταν ένας πραγματικός άντρας. Ένας πραγματικός στρα- 
τιώτης. Ἠταν ένας άντρας που αφιέρωσε ό,τι εἴχε στο καθήκον του, 
παρόλο που το καθήκον του φαινόταν ασήμαντο εκείνη την ώρα, παρά 
τις πιθανότητες. Και θα έπρεπε να βλέπατε εκείνα τα φορτηγά στο 
δρόμο για την Τυνησία. Αυτοί οι οδηγοί ήταν αξιοθαύµαστοι. Όλη τη 
µέρα και όλη τη νύχτα οδηγούσαν πάνω από τους γαµηµένους δρό- 
µους, αδιάκοπα, Χωρίς να αποκλίνουν από την πορεία τους, µε τα 
βλήματα να σκάνε τριγύρω τους όλη την ώρα. Τα περάσαμε όλα αυτά 
χάρη στα παλιά καλά αμερικάνικα κότσια µας. 


Πολλοί από αυτούς τους άντρες οδηγούσαν για πάνω από 
σαράντα συνεχόμενες ώρες. Αυτοί οι άντρες δεν ήταν πολεμιστές, 
αλλά ήταν στρατιώτες µε ένα καθήκον. Τα κατάφεραν και µε ένα Φοβε- 
ρό τρόπο! ταν µέρος µιας ομάδας. Χωρίς σοµαδική προσπάθεια, 
χωρίς αυτούς, ο αγώνας θα είχε χαθεί. Όλοι οι κρίκοι στην αλυσίδα 
έσπρωχναν µαζί και η αλυσίδα έγινε άθραυστη. 


Και µη ξεχνάτε, εσείς άντρες δεν ξέρετε ότι είµαι εδώ. Καμιά ανα- 
φορά αυτού του γεγονότος να µη γίνει στα γράμματά σας. Ο κόσμος 
δεν πρέπει να ξέρει τι συνέβη σε µένα. Δε θα έπρεπε να διοικώ τώρα 
αυτό το Στρατό. Δε θα έπρεπε καν να είµαι εδώ στην Αγγλία. Αφήστε 
να είναι οι πρώτοι µπάσταρδοι που θα το µάθουν οι αναθεματισµένοι 
οι Γερμανοί. Κάποια µέρα θέλω να τους δω να σηκώνουν τα κατου- 
ρηµένα πίσω πόδια τους Και να ουρλιάζουν, «Ιησού Χριστέ, είναι η 
αναθεµατισµένη η Τρίτη Στρατιά πάλι και αυτός ο πουτάνας γιος ο 
Πάτον.» Θέλουμε να σηκωθούµε να φύγουμε από εδώ. Όσο πιο γρή- 
γορα καθαρίσουµε αυτό το αναθεματισµένο χάλι, τόσο πιο γρήγορα θα 
μπορέσουμε να πάρουμε και µια µικρή γεύση από τους γαµηµένους 
τους Ιάπωνες και να καθαρίσουµε και τη φωλιά τους. Πριν πάρουν όλη 
τη δόξα οι γαμημένοι οι Πεζοναύτες! 


Σίγουρα, θέλουµε να πάμε σπίτι. Θέλουμε να τελειώσει αυτός ο 
πόλεμος. Ο συντοµότερος δρόμος είναι να πάµε να κανονίσουμε τους 
µπάσταρδους που τον ξεκίνησαν. Όσο πιο γρήγορα τους µαστιγώσου- 

με, τόσο πιο γρήγορα θα πάμε σπίτι. Ο συντοµότερος δρόμος είναι 
µέσω Βερολίνου και Τόκιο. Και μόλις πάµε στο Βερολίνο, θα πυροβο- 
λήσω προσωπικά αυτόν το γαμµηµένο τον Χίτλερ! Όπως θα πυροβο- 
λούσα ένα φίδι 


Όταν ένας άντρας κρύβεται σε µία τρύπα, όταν μένει εκεί όλη 
µέρα, ένας Γερμανός θα τον σκοτώσει τελικά. Να πάει στο διάολο αυτή 
η Ιδέα. Οι άντρες µου δε σκάβουν αλεπουδότρυπες. Δε θέλω να σκά- 
βουν αλεπουδότρυπες. Οι αλεπουδότρυπες απλά καθυστερούν µία 
επίθεση. Συνεχίστε να προχωράτε. Και µη δώσετε στον εχθρό την ώρα 
να σκάψει µία. Θα κερδίσουμε αυτόν τον πόλεμο, αλλά θα τον νική- 
σουµε πολεμώντας και δείχνοντας στους Γερμανούς ότι έχουµε πιο 
πολλά κότσια από ό,τι έχουν. Ἠ από όσα θα έχουν ποτέ. Δεν πρόκει- 
ται απλά να πυροβολήσουμε τους µπάσταρδους, θα τους βγάλουμε 
τα αναθεµατισµένα άντερα Και θα τα χρησιμοποιήσουμε για να γυαλί- 
σουµε τις ερπύστριες των αρμάτων µας. Θα δολοφονήσουµε αυτούς 
τους Ούνους γαμιόληδες. 


Ο πόλεμος είναι µία αιματηρή, δολοφονική επιχείρηση. Πρέπει 
να χύσεις το αίμα σου, ή θα χύσουν εκείνοι το δικό σου. Πυροβολήστε 
τους στο Ψαχνό. Όταν οι σφαίρες σκάνε τριγύρω σας και εσείς σκου- 
πίζετε το χώμα από το πρόσωπό σας και συνειδητοποιείτε ότι αντί 
για χώμα σκουπίζετε το αίμα και τα άντερα αυτού που κάποτε ήταν ο 
καλύτερός σας φίλος, θα ξέρετε τι να κάνετε! 


Δε θέλω να λάβω κανένα µήνυμµα που να λέει, «Κρατάω τη θέση 
µου». Τίποτα αναθεματισµένο δεν κρατάμε. Αφήστε τους Γερμανούς να 
το κάνουν αυτό. Εμείς προελαύνουµε ασταμάτητα και δε µας ενδιαφέρει 
να κρατήσουμε Τίποτα, εκτός από τα αρχίδια του εχθρού. Πρόκειται να 
του στρίψουµε τα αρχίδια και να τον πεθάνουμε στις κλωτσιές. Το βασι- 
κό σχέδιο ενεργειών µας είναι να προελάσουμµε και να συνεχίσουμε να 
προχωράμε ανεξάρτητα αν πρέπει να περάσουμε από πάνω, από κάτω 
ή µέσα από τον εχθρό. Θα περάσουμε από µέσα τους σαν σκατά µέσα 
από µία χήνα. Σα σκατά µέσα από τσίγκινο κέρατο! 


Κατά καιρούς θα υπάρξουν παράπονα ότι πιέζουµε τους άντρες 
µας πολύ. Δε δίνω δεκάρα για τέτοια παράπονα. Πιστεύω στον παλιό 
καλό κανόνα ότι µία ουγγιά ιδρώτας µπορεί να σώσει ένα γαλόνι αίμα. 
Όσο πιο σκληρά πιέζουµε ΕΜΕΙΣ, τόσο πιο πολλούς Γερμανούς θα 
σκοτώσουµε. Όσο πιο πολλούς Γερμανούς θα σκοτώσουμµε, τόσο λιγό- 
τεροι άντρες µας θα πεθάνουν. Πίεση σηµαίνει λιγότερες απώλειες. 
Θέλω όλοι να το θυμάστε αυτό. 

Υπάρχει ένα σπουδαίο πράγμα που θα µπορείτε να λέτε αφού 
τελειώσει αυτός ο πόλεμος και πάτε σπίτι ξανά. Να είστε ευγνώ- 
µονες που σε είκοσι χρόνια από τώρα θα κάθεστε στο τζάκι µε τον 
εγγονό σας στο γόνατο και όταν σας ρωτήσει τι Κάνατε στο Δεύτερο 
Παγκόσμιο Πόλεμο ΔΕ θα χρειαστεί να βήξετε, να τον µετατοπίσε- 
τε στο άλλο γόνατο και να πείε «Παιδί µου, ο παππούς σου φτυά- 
ριζε σκατά στη Λουιζιάνα». Όχι Κύριε, θα µπορείτε να τον κοιτάξετε 
κατευθείαν στα µάτια και να πείτε «Αγόρι µου, ο παππούς σου ήταν 
µε τη Μεγάλη Τρίτη Στρατιά και το γαµηµένο µπάσταρδο τον Τζωρτζ 
Πάτον!» Αυτό είναι όλο. 

